Reubencf/Amharic_corpus huggingface dataset:
እጅግ የተከበሩ የዓለም ሎሬት ዶክተር ጥበበ የማነ ብርሃን ማን ናቸው? (አብመድ) እርሳቸው ብቻ ሳይሆኑ የአኗኗር ዘይቤያቸው እንኳን ሳይቀር ፍፁም ኢትዮጵያዊ እንደሆነ ይነገራል፡፡ የተወለዱት ሀረር፤ ከልጅነት ጀምሮ እድገታቸው ደግሞ አዲስ አበባ ውስጥ ነው፡፡ የወታደር ልጅ የነበሩት የያኔው ታዳጊ እና የቅርብ ዘመኑ የዓለማችን እጅግ ክቡር ሰው የበዛውን የልጅነት ጊዜያቸው በወታደር ካምፕ ውስጥ ማሳለፋቸው ጥልቀት ላለው ኢትዮጵያዊ እሳቤያቸው እና ድርጊታቸው መሰረት ሳይጥልላቸው አልቀረም፡፡ በልጅነታቸው እና በትምህርት ቤት ቆይታቸው የተቸገሩትን በመርዳት እስከመጨረሻው ደረጃ ‹‹ሮበር ቦይ ስካውት›› ድረስ ማገልገልን ተላምደዋል፡፡ በወቅቱ ለነበረው ሰፊ የተማሪዎች ምጣኔ ሃብታዊ ችግር መፍትሄ ለመፈለግ ማሰብን የተለማመዱት እጅግ የተከበሩ የዓለም ሎሬት ዶክተር ጥበበ የማነ ብርሃን ‹‹የ10 ወንድማማቾች ሕብረት›› የሚል ማኅበር አቋቋሙ፡፡ በወቅቱ የነበሩ ወጣቶች የተለያዩ ኦርኬስትራዎችን ማየት ያስደስታቸው እንደነበር የተረዱት የማኅበሩ አባላት ከክቡር ዘበኛ ኦርኬስትራ፣ ከጦር ሠራዊት ኦርኬስትራ እና ከፖሊስ ኦርኬስትራ አንዳንድ ጊዜ በትብብር ብዙ ጊዜም በአነስተኛ ወጭ በማስመጣት እና ገቢ በማሰባሰብ ችግረኛ ህፃናት ተማሪዎችን በዘላቂነት የሚያግዙበትን መንገድ አመቻቹ፡፡ ለተባበሩት መንግሥታት ድርጅት ዋና ጸሐፊነት የተወዳደሩት የመጀመሪያው ጥቁር አፍሪካዊ እና የተዋጣላቸው ዲፕሎማት እንደነበሩ የሚነገርላቸው ልጅ እንዳልካቸው የሹመት ደብዳቤያቸውን ለንግስት ኤልሳቤጥ ሲያቀርቡ የተቀረፀውን ቪዲዮ ከአባታቸው ጋር መኮንኖች ክለብ አይተው በልጅነታቸው ዲፕሎማት የመሆን ፍላጎት አደረባቸው፡፡ ነገር ግን የቀደመውን ፍላጎታቸውን የቀየረ እና የህይዎት መስመራቸውን የለወጠ አዲስ ክስተት ተፈጠረ፡፡ እናታቸው በፀና ታመው በቀድሞው ልዕልተ ፀሃይ በአሁኑ ጦር ኃይሎች ሆስፒታል ለህክምና እርዳታ ገቡ፡፡ የእናታቸው የህክምና ጉዳይም ሁለት
በየካ ኮተቤ የኮቮድ ህሙማን ማዕከል ከሚገኙ የፅኑ ህሙማን መካከል በአማካይ ከአስሩ ስምንቱ ህይወታቸው እያለፈ መሆኑ ማዕከሉ ገለፀ። በኮቪድ 19 ኮሮና ቫይረስ የተያዙ ወጣቶችም እየሞቱ እንደሚገኝም ተገልጿል። በአዲስ አበባ ዩኒቨርሲቲ የጤና ሳይንስ ኮሌጅ የውስጥ ደዌ ሳንባና የፅኑ ህክምና ስፔሻሊስት ሐኪም ዶክተር ዳዊት ከበደ ለአዲስ ዘመን ጋዜጣ እንደገለፁት፤ ከቀን ወደ ቀን በቫይረሱ ምክንያት ወደ ፅኑ ህሙማን ክፍል የሚገቡ ታማሚዎች ቁጥር ተበራክቷል፤ የሚሞቱ ሰዎችም በዝተዋል። በዚህም በአሁኑ ወቅት ከፅኑ ህሙማን ባለፈ በቫይረሱ የተያዙ ወጣቶችም ህይወት እያለፈ ነው። እንደ ዶክተር ዳዊት ገለፃ፤ ከዕለት ወደ ዕለት የኮቪድ 19 ኮሮና ቫይረስ ህሙማን ቁጥር በከፍተኛ መጠን እየጨመረ ነው። ይሄም ወደ ፅኑ ህሙማን የሚገቡ ሰዎችን ቁጥር እንዲጨምር ያደረገ ሲሆን፤ ምንም አይነት ተጓዳኝ ህመም የሌሉባቸው እድሜያቸው በሃያና ሰላሳዎቹ የሚገኙ ወጣቶችም ፅኑ ህሙማን ክፍል ይገኛሉ፤ ህይወታቸውም እያለፈ ነው። https://www.press.et/Ama/?p=41934
ጠቅላይ ሚኒስትር ዐቢይ አህመድ ለገበታ ለሀገር 4.2 ቢሊዮን ብር መሰበሰቡን ገልጸዋል፡፡ – “ገበታ ለሀገር እውን እንዲሆን የበኩላችሁን ላዋጣችሁ በሀገር ውስጥ እንዲሁም ከሀገር ውጪ የምትገኙ መላው ኢትዮጵያውያን ጥልቅ ምሥጋናዬን አቀርባለሁ” ብለዋል ጠቅላይ ሚኒስትር ዐቢይ። – ጠቅላይ ሚኒስትር ዐቢይ አህመድ “3 ቢሊየን ብር ለማሰባሰብ አቅደን ጀመርን፤ እናንተ ደግሞ ኮይሻን፣ ወንጪን እና ጎርጎራን ለማልማት 4.2 ቢሊየን ብር እንዲሰበሰብ አደረጋችሁ” ብለዋል። – “በህብር ወዳሰብነው እንደርሳለን” ብለዋል ጠቅላይ ሚኒስትሩ፡፡
አንዳንድ ኤርትራውያን ስደተኞች የኮንዶሚኒየም ነዋሪዎችን በማፈናቀልና ሰላም በመንሳት ቅሬታ ቀረበባቸው Reporter Amharic ሪፖርተር በሦስት ወራት 156 ኤርትራውያን በወንጀል ተጠርጥረው ታስረዋል በአዲስ አበባ ከተማ በተለያዩ ክፍላተ ከተሞች ለዝቅተኛው የኅብረተሰብ ክፍል መንግሥት ገንብቶ ባስተላለፋቸው የጋራ የኮንዶሚኒየም መኖሪያ ቤቶች ውስጥ የሚኖሩ አንዳንድ ተከራይ ኤርትራውያን ስደተኞች፣ የኅብረተሰቡን ሰላም በመንሳትና ተከራዮችን በማፈናቀል ከነዋሪዎች ቅሬታ ቀረበባቸው። ሪፖርተር በአያት፣ በባልደራስ፣ በጎተራና በጎፋ መብራት ኃይል ኮንዶሚኒየም በመገኘት ስለሚባለው ነገር ለማጣራት ጥረት አድርጓል። ምንም እንኳ በአያትና በባልደራስ አካባቢ በሚገኙ የካና ፈረስ ቤት ኮንዶሚኒየሞች በቅርቡ ከትግራይ ክልል ሕግ ማስከበር ጋር ተያይዞ በክልሉ አዲሀሩሽና ሽመልባ ከተባሉ የስደተኞች መጠለያ ካምፖች ለቀው የመጡትን ጨምሮ በርካታ የኤርትራ ስደተኞች ተከራይተው እንደሚኖሩና ችግሩ አልፎ አልፎ ቢኖርም፣ የከፋ እንዳልሆነ ከነዋሪዎቹ ለማወቅ ተችሏል፡፡ ይሁን እንጂ በጎተራና በጎፋ መብራት ኮንዶሚኒየሞች የሚኖሩ የኤርትራውያን ስደተኞች ላይ የተባለው ችግር ስለመኖሩ፣ ከነዋሪዎች አንደበት ማረጋገጥ ተችሏል። በጎተራ ኮንዶሚኒየም ግቢ ውስጥ የጀበና ቡና የምትሸጥ ትዕግሥት መኩሪያ (ለደኅንነቷ ሲባል ስሟ የተቀየረ) ስለጉዳዩ ስትናገር፣ አብዛኛውን ጊዜ ኤርትራውያኑ ስደተኞች በቡድን ይንቀሳቀሳሉ ትላለች፡፡ ቀን ቤት ተኝተው የሚውሉ በመሆናቸው ነዋሪዎች ቀን ሠርተው በምሽት በሚተኙበት ጊዜ፣ ስደተኞቹ ሌሊት በመጮህ የግቢውን ሰላም እንደሚነሱት አስረድታለች፡፡ ከዚህ ባለፈ ሰዎች ባሉበት ሥፍራ መንግሥት ሲጋራ እንዳይጨስ ሕግ ያወጣ ቢሆንም፣ ስደተኞቹ በዛ ብለው ተቀምጠው ስለሚያጨሱ ልጆችና ሕፃናት እንደፈለጉ መንቀሳቀስ አይችሉም በማለት ገልጻለች፡፡ የጋራ መኖሪያ ቤቱ አስተዳደር ኮሚቴ አባል የሆኑና ስማቸው እንዳይጠቀስ የፈለጉ አንድ ግለሰብ ስለጉዳዩ ሲያብራሩ፣ በጎተራ
ኢዜማ የምርጫ ዘመቻ ማስጀመሪያ ስነ ስርዓት በኢዲስ አበባ ከተማ አከናውኗል። የፓርቲው መሪ የሆኑት ፕሮፌሰር ብርሃኑ ነጋ ፓርቲያቸው “ብርሃን” እንጂ “አምፖል ይዞ” ወደ ምርጫው አልመጣም ሲሉ ተናገረዋል። ፕሮፌሰር ብርሃኑ ፤ ገዢው ፓርቲ በምርጫ ምልክትነት የመረጠውን ቁስ ያነጻጸሩበት አገላለጽ በደጋፊዎቻቸው ዘንድ የ“ይደገም” አድናቆት አስገኝቶላቸው ነበር። ፕሮፌሰር ብርሃኑ በመርሃ ግብሩ ላይ ባሰሙት ንግግር፥ ገዢው ፓርቲ ከመጪው ምርጫ ጋር በተገናኘ “ግልጽ አቋሙን ሊያሳውቅባቸው ይገባል” ያሏቸውን ነጥቦች አንስተዋል። “ብልጽግና ፓርቲ የህወሓት እና የኢህአዴግ ወራሽ ሳይሆን ከሁለቱ የተለየ ፓርቲ መሆኑን በተግባር እንዲያሳየን እንሻለን” ብለዋል በንግግራቸው። የኢዜማው መሪ፤ መጪው ምርጫ ከዚህ ቀደም ከተካሄዱት አምስት ጠቅላላ ምርጫዎች የተለየ መሆኑን በንግግራቸው ጠቅሰዋል። “ኢህአዴግ ይባል የነበረው ድርጅት ስልጣን ከያዘ ወዲህ ምርጫ መሰል ነገሮች ሁሉ ተቆጥረው ስድስተኛ ይባል እንጂ፤ የእኛ ተስፋ ይህ ምርጫ የመጀመሪያው የኢትዮጵያ ዲሞክራሲያዊ ምርጫ ነው” ሲሉ ለአሁኑ ምርጫ ያላቸውን ከፍተኛ ግምት ተናግረዋል። “ታሪክ በእኛ ላይ የጣለው ሃላፊነት ይህ ምርጫ ከዚህ በፊት እንደነበሩት የይስሙላ ወይም የሙከራ ሳይሆን፤ በእርግጥም የመጀመሪያ ዴሞክራሲያዊ ምርጫ ማድረግ ነው” ሲሉም አክለዋል። ይህ ፁሁፍ የተዘጋጀው በኢትዮጵያ ኢንሳይደር ነው።
በቤኒሻንጉል ጉምዝ መተከል ዞን የሚኖሩ ብሔር ብሔረሰቦችን ስብጥር መሰረት ያደረገ የአመራር ሽግሽግ እየተደረገ መሆኑን በአካባቢው የተሰማራው የተቀናጀ ግብረ ኃይል መግለጹን ኢዜአ ዘግቧል:: በዞኑ ጸጥታን እያስከበረ የሚገኘው የተቀናጀ ግብረ ኃይል አባላት በዳንጉር፣ ማንዱራ፣ ወምበራ፣ ቡለንና ድባጤ ወረዳዎች የተደረገውን የአመራር ሽግሽግ ተመልክቶ ለአመራሮቹ የሥራ መመሪያ መሰጠቱን ነው ዘገባው ያመለከተው። በዞኑ ጸጥታ እያስከበረ የሚገኘው ኮማንድ ፖስት አስተባባሪ ሌተናል ጄኔራል አሥራት ዴኔሮ በዚሁ ጊዜ እንደተናገሩት በዞኑ ካለው ነባራዊ ሁኔታ አንጻር ሕዝቡን በእኩልነት ለማገልገል አዲሱ አመራር ራሱን ማዘጋጀት አለበት ብለዋል። ሌተናል ጄኔራሉ አዲሱ አመራር በአጭር ጊዜ ውስጥ የሕዝብ የውይይት መድረኮችን በማዘጋጀት፣ ሕዝቡን ማስታረቅና ተፈናቃይ ወገኖችን ወደ ህዝቡ መቀላቀል እንዳለበትም አቅጣጫ አስቀምጠዋል ሲል ዘገባው ጠቅሷል።
በአዲስ አበባ ነዋሪ የሆኑት እና በኑሮ ውድነቱ የተማረሩት የቤተሰብ አስተዳዳሪ ሁሌም ለሸቀጦች ዋጋ መጨመር ነጋዴው ምክንያት የሚሰጣቸው የነዳጅ ዋጋ መጨመር እና የዶላር ምንዛሬ ዋጋ መናርን እንደሆነ ለቢቢሲ ይናገራሉ። BBC Amharic : “ፈሳሹ ዘይት ተፈልጎ አይገኘም” የሚሉት እኚህ የአዲስ አበባ ነዋሪ፣ ከዚህ ቀደም አንድ እንጀራ በ10 ብር ይገዙ እንደነበር አስታውሰው 12 ብር መግባቱን በምሬት ይናገራሉ። የፎቶው ባለመብት, Getty Images የኑሮ ውድነቱ ግን አዲስ አበባን መኖሪያቸው ያደረጉትን ብቻ አይደለም የተጫነው፣ በሐረር ከተማ የሚኖሩት ወ/ሮ ሽርካ አሕመድ ዘንድሮ የገጠማቸው የዕቃዎች ዋጋ መጨመር ከዚህም በፊት ከነበረው ሁሉ የተለየ መሆኑን ለቢቢሲ ተናግረዋል። “ኑሮ እጅግ ተወዶብናል። ለምሳሌ አንድ ኪሎ ቲማቲም 12 ብር የነበረው በአሁኑ ሰዓት 25 ብር ገብቷል። ከጥቂት ቀናት በፊት በ265 ብር ይገዛ የነበረው ዘይት 430 ገብቷል። ከሶስት ወራት ወዲህ ያልጨመረ አንድም ነገር የለም። ከአቅማችን በላይ ሆኗል” ሲሉ ተስፋ በመቁረጥ ይናገራሉ።። ወ/ሮ ሽርካ በሁሉም እቃዎች ላይ የሚታየው የዋጋ ጭማሪ ‘ዶላር ስለጨመረ ነው’ ሲባል ከመስማት ውጪ ምክንያቱ ይህ ነው ብሎ ያስረዳቸው የለም።። በችርቻሮ ንግድ ላይ የተሰማሩት የአጋሮ ከተማ ነዋሪ ወ/ሮ እመቤት ከድር በበኩላቸው፣ በገበያ የሚታየው የዋጋ ንረት “ጠዋትና እና ከሰዓት በኋላ የዋጋ ልዩነት ማሳየት ጀምሯል” ይላሉ። “እኔ የችርቻሮ ነጋዴ ነኝ፤ ከኅብረተሰቡ ጋር በቀጥታ እገናኛለሁ፤ እኛ ደግሞ ከጅምላ አከፋፋዮች እንገዛለን። እኛ እነርሱን ስንጠይቅ፣ የጨመረው ከላይ ነው ይሉናል፤ ግልጽ የሆነ ምክንያት የለም። እኔ አሁን ይህንን የሕዝብ ምሬት መስማት
DW : ከተለያዩ የኤሌክትሪክ ኃይል ማመምንጫ ተቋማት ወደ ትግራይ የተዘረጋው መስመር በመቋረጡ መላው ትግራይ ክልል የኤሌክትሪክ አገልግሎት ከተቋረጠ ዛሬ አራተኛ ቀኑን ይዟል። የኤሌክትሪክ ኃይል በመቋረጡ ምክንያት ርዕሠ-ከተማ መቀሌን ጨምሮ በመላዉ ትግራይ የሚገኙ ተለያዩ አገልግሎት መስጪያ ተቋማት ሥራቸዉን በከፊል ወይም ሙሉ በሙሉ ለማቆም ተገድደዋል። የመቀሌዉ ወኪላችን ሚሊዮን ኃይለ ሥላሴ እንደሚለው ወትሮም የንፁሕ የመጠጥ ውኃ እጥረት ያልተለየው የመቀሌ ሕዝብ ሰሞኑን ደግሞ በቦቴ የሚመላለስ አንድ በርሜል ውኃ እስከ ሰማኒያ ብር ለመግዛት እየተገደደ ነው። በተለያዩ የትግራይ አካባቢዎች ግጭቶች መኖራቸውንም የየአካባቢው ነዋሪዎች እያስታወቁ ነው። https://radiodownloaddw-a.akamaihd.net/Events/dwelle/dira/mp3/amh/29487FD6_2_dwdownload.mp3
የኦሮሞ ነጻነት ግንባር (ኦነግ) በመጪዉ ግንቦት ሊደረግ በታቀደዉ ምርጫ መወዳደር እንደማይችል አስታወቀ።የግንባሩ ሊቀመንበር ዳዉድ ኢብሳ ዛሬ እንዳሉት ግንባራቸዉ በምርጫዉ ሊሳተፍባቸዉ የሚችላቸዉ መንገዶች በሙሉ ተዘግተዉበታል።አቶ ዳዉድ በተለይ ከዶቸ ቬለ ጋር ባደረጉት ቃለ ምልልስ፣ በየአካባቢዉ የነበሩ የግንባሩ ፅሕፈት ቤቶች ተዘግተዋል፣ባለስልጣናቱና አባላቱ ታሥረዋል ብለዋል።ግንባሩ በምርጫዉ ለመወዳደር ከአምና ጀምሮ ሲዘጋጅ እንደነበረ አቶ ዳዉድ ገልፀዉ አሁን ግን ኦነግ በምርጫዉ እንዳይወዳደር «ተገፍቷል» ይላሉ-ሊቀመንበር ዳዉድ ኢብሳ። DW https://radiodownloaddw-a.akamaihd.net/Events/dwelle/dira/mp3/amh/F5814A6C_2_dwdownload.mp3
“ራስ ሳይጠና ጉተና” “የማያድግ ልጅ ከእናቱ ጀርባ ላይ ታዝሎ ያፉጫጫል” – ከላይ የተጠቀሱት አባባሎች የአበው ኢትዮጵያውያን አባቶቻችን ናቸው። ራስ ሳይጠና ጉተና ማለት ራስን መሸከም በማያስችል ሁኔታ ሌሎች ግዝልዛል ጌጣጌጦች በአናት ላይ ደራርቦ ለመሸከም መሞከር ለራስ ህልውና አደገኛ መሆኑን አመላካች ነው። ቅድሚያ የራስን ደህንነት፣ ህልውና፣ የመኖር ዋስትና ሳያረጋግጡ ሌሎች ድሪቶዎችን መከማመር የመኖር ተስፋን እንደማጨለም ይቆጠራል እንደማለት ነው። አንዳንዴ ገደል አፋፍ ላይ ቆሞ ትልቅ ቋጥኝ ከቆምንበት የገደል አፋፍ በላይ ከፍታ ነጥብ ላይ ሆኖ ቋጥኙን ለማንከባለል የሚታገልን አካል እንደ መርዳት ይቆጠራል። የምንረዳው ራሳችንን ለመጥፋት ነው ማለት ነው። እኛ ገደል አፋፍ ላይ ቆመን ትልቁ ቋጥኝ ተንከባሎ እኛንው ወደ ገደል ገፍቶ እንዲያንኮታኩተን ሌት ተቀን መስራት ማለት ነው። – ሁለተኛው አባባል በእግሩ መሄድ የማይችል፣ መሄድ ቢችልም ብዙ እርቀት የማይጓዝ ህፃን በእናቱ ጀርባ ላይ መታዘሉ ግድ ነው። ይሁን እንጅ ታዝሎም የእናቱን ጆሮ የሚያደነቁር ፉጨት መልቀቅ ብቻ ሳይሆን ፋጨቱ ከጨቅላው ህፃን በላይ ሲሆን አስገራሚ ነው። እናቱ እሩህሩህ የእናትነት አንጀት፣ አዝሎ የማሳደግ የተፈጥሮ ግዴታ፣ እስከ ዘጠኝ ወር በውስጥ አቅፎና ተንከባክቦ ራስን የመተካት አስገራሚ የፍጡራን ተግባራዊ ትዕይንት እና ሌሎችም ምክንያቶች የአስገራሚ ልጇን ፉጨት ተቋቁማ ለማሳደግ ጥረቷን አታቋርጥም። እናት በልጇ ድርጊት አንጀቷ እጥፍ፣ ቆሽቷ እርር እና ጨጓረዋ ቅጥል ቢልም ሀዘኗ ቢኖርም ለልጇ ክፉ አትመኝም። ባይሆን እርር ብላም ልቦና ስጠው ልትል ትችላለች። ሆኖም ሌላው ተመልካች የልጁን እናቱ ጀርባ ላይ ሆኖ ማፏጨት የሚያዬው
ጁንታው በዋሻ ውስጥ ሆኖ የትግራይን ህዝብ ለማደናገር የሚያደርገው ጥረት እንደማይሳካ የአገር መከላከያ ሰራዊት ገለፀ። የአገር መከላከያ ሰራዊትን ስም በማጥፋት ህዝብን ብዥታ ውስጥ ለመክተት የሚንቀሳቀሱ መገናኛ ብዙሃንን በህግ እንደሚጠይቅም አስታውቋል። የመከላከያ ኢንዶክትሪኔሽን ዋና ዳይሬክተር ሜጀር ጄኔራል መሐመድ ተሰማ በወቅታዊ ጉዳዮች ላይ ለኢዜአ መግለጫ ሰጥተዋል። ሜጀር ጄኔራል መሐመድ በመግለጫቸው አሁን ባለው ተጨባጭ ሁኔታ ህወሓት የተባለ ድርጅት መሬት ላይ እንደሌለ አመልክተዋል። “ጁንታው መቃብር ፈንቅሎ ሊወጣ አይችልም፤ ራሱ በለኮሰው እሳት ተለብልቦ ጠፍቷል” ብለዋል። ይሁን እንጂ ተበታትነውና በዋሻ ውስጥ ተደብቀው የሚገኙ የጁንታው ትርፍራፊዎችና ከፍተኛ ተከፋይ አክቲቪስቶቻቸው አሁንም የሐሰት ወሬ እየነዙ ይገኛሉ ነው ያሉት። የጁንታው ቃል አቀባይ የነበረው ጌታቸው ረዳ ከሰሞኑ በስልክ አስተላለፈው ተብሎ የወጣው መልዕክት የትግራይ ወጣቶችን ለማደናገር የተደረገ ነው ሲሉ ገልጸዋል። የቀሩትን የጁንታ ቡድን አባላት ከተደበቁበት ጉድጓድ ለማውጣት የአገር መከላከያ ሰራዊት ከፍተኛ ርብርብ እያደረገ ነው ያሉት ሜጀር ጄኔራል መሐመድ ተሰማ ጁንታውን የማደንና ሰላም የማስከበሩ ተግባር ተጠናክሮ ይቀጥላል ብለዋል። EBC
በከተማዋ በተለያዩ አካባቢዎች በቡድን በመደራጀት የዘረፋ እና የግድያ ወንጀል ሲፈፅሙ የነበሩ 53 ተጠርጣሪዎችን በቁጥጥር ስር ማዋሉን ፖሊስ አስታወቀ – (ኤፍ ቢ ሲ)የአዲስ አበባ ፖሊስ ኮሚሽን በከተማዋ በተለያዩ አካባቢዎች በቡድን በመደራጀት የዘረፋ እና የግድያ ወንጀል ሲፈፅሙ የነበሩ 53 ተጠርጣሪዎችን በቁጥጥር ስር ማዋሉን አስታወቀ፡፡ – የአዲስ አበባ ፖሊስ ኮሚሽን የወንጀል እና ትራፊክ አደጋ ምርመራ ዘርፍ ሃላፊ ምክትል ኮሚሽነር ሃሰን ነጋሽ ÷ በከተማዋ የሚፈፀሙ የዘረፋ እና የግድያ ወንጀሎችን መነሻ በማድረግ እና የምርመራ እና የክትትል ቡድን በማቋቋም በተደረገ እልህ አስጨራሽ እና አድካሚ ክትትል ወንጀሎቹን ሲፈፅሙ የነበሩ 53 ግለሰቦች በቁጥጥር ስር መዋላቸውን ገልጸዋል፡፡ – ተጠርጣሪዎቹ እጅግ አደገኛ እና ደጋጋሚ ወንጀል ፈፃሚዎች መሆናቸውን ከጣት አሻራ ሪከርዳቸው ማረጋገጥ እንደተቻለ ያስታወሱት ምክትል ኮሚሽነር ሃሰን ከእነዚህም መካከል ለ55 ፣ ለ30 እና ለ10 ጊዜ የወንጀል የጣት አሻራ ሪከርድ የተመዘገበባቸው መገኘታቸውን ተናግረዋል ፡፡ – በአራት ቡድን የተደራጁ 36 ተጠርጣሪዎች በመዲናዋ የተለያዩ አካባቢዎች ባንክ ቤትን ጨምሮ በተለያዩ መኖሪያ ቤቶች ላይ ጥናት በማድረግ እና በተሽከርካሪ በመንቀሳቀስ የዘረፋ ወንጀል ሲፈፅሙ ቆይተዋልም ነው ያሉት፡፡ – እነዚህ የወንጀል ቡድኖች የሚጠቀሙባቸው 4 ሽጉጦች ፣ የካዝና መሰርሰሪያ እና ለወንጀል ተግባራቸው የሚገለገሉባቸው ሌሎች ቁሳቁሶች እና ተሽከርካሪዎች ከተጠርጣሪዎቹ ጋር ሙሉ በሙሉ ሊያዙ መቻላቸውን እና 14 የምርመራ መዝገብ እንደተደራጀባቸው ምክትል ኮሚሽነሩ አስረድተዋል፡፡ – በሌላ በኩል ወርቅ ቤቶች ላይ ብቻ ትኩረት አድርገው በተለይም ፒያሳ አካባቢ የዘረፋ ወንጀል የሚፈፅሙ በሁለት ቡድን የተደራጁ 9
የሱዳን ጦር የሦስተኛ ወገን ፍላጎት ለማሳካት እያደረገ ያለውን እንቅስቃሴ እንዲያቆም የኢትዮጵያ የውጭ ጉዳይ ሚኒስቴር አሳሰበ፡፡ የኢትዮ-ሱዳን ድንበር ውዝግብን በተመለከተ የኢፌዴሪ የውጭ ጉዳይ ሚኒስቴር መግለጫ አውጥቷል፡፡ – የኢፌዴሪ የውጭ ጉዳይ ሚኒስቴር በኢትዮጵያ እና በሱዳን መካከል ያለውን የድንበር ጉዳይ አስመልክቶ የሱዳን መንግሥት ጠብአጫሪነት እንቅስቃሴውን በጥብቅ ኮንኗል፡፡ኢትዮጵያ በሁለቱ ሀገራት መካከል የሚነሳ ማንኛውም ግጭት ከፍተኛ የሆነ ቀጣናዊ ጉዳትን የሚያስከትል እና የሁለቱን ሕዝቦች ደኅንነት አደጋ ላይ የሚጥል ነው ብላ ታምናለች ብሏል ሚኒስቴሩ በመግለጫው፡፡ – በሱዳን መንግሥት ወታደራዊ ክንፍ እየተደረገ ግጭት የመቀስቀስ ፍላጎት የሱዳንን ሕዝብ ዋጋ የሚያስከፍል እና የሦስተኛ ወገንን ፍላጎት ብቻ ለማሳካት እንደሆነ የኢትዮጵያ መንግሥት በፅኑ ያምናል ብሏል፡፡ – መግለጫው ሁለቱ መንግሥታት ማናቸውንም የድንበር ይገባኛል እና የማካለል ጥያቄዎችን ለማስተናገድ የሚያስችል በቂ ስልቶች እንዳሏቸውም ገልጿል፡፡ ሆኖም የሱዳን ጦር (እ.ኤ.አ.) በኅዳር 2020 ኢትዮጵያን በመውረር ዓለም አቀፍ የሕግ መሰረታዊ መርሆችን መጣሱን ጠቅሷል፡፡ – የጠብ አጫሪነት ድርጊቱ በሁለቱ መንግሥታት በድንበር አካባቢ ያሉ ዜጎች እንዳይፈናቀሉ እና ጉዳዩ ባለበት ሁኔታ እንዲቆይ የሚደነግግውን የሀገራቱን የድንበር ስምምነት የጣሰ እንደሆነም ገልጿል፡፡ የጋራ ድንበሩን እንደገና የማካለል ሥራን ለማጠናቀቅ ደከመኝ ሰለቸኝ ሳይሉ ሲሠሩ የነበሩትን የጋራ የድንበር ኮሚቴዎች ጥረት በሱዳን በኩል እንዲስተጓጎል እና ዋጋ እንዲያጣ እየተደረገ ነው ብሏል መግለጫው፡፡ – በሁለቱ ወንድማማች ሕዝቦች መካከል ካለው የወዳጅነት እና የትብብር መንፈስ በተቃራኒ የሱዳን ጦር የኢትዮጵያን ድንበር ጥሶ በመግባት ንብረቶችን ዘርፏል፣ ካምፖችን አቃጠሏል፣ በሺህዎች የሚቆጠሩ ኢትዮጵያውያንን በማጥቃት ከመኖሪያቸው እንዲፈናቀሉ አድርጓል፣
“የወልቃይት ጠገዴ ጠለምትና ራያ የአማራነት ጉዳይ ፋይሉ የተዘጋ ነው” አቶ አገኘሁ ተሻገር የአማራ ብሔራዊ ክልላዊ መንግስት ርዕሰ መስተዳድር “በወቅቱ ሠዉ ለውጊያ ሳይሆን ለሠርግ የሚሄድ እድምተኛ ነበር የሚመስለው” የጠገዴ ወረዳ አስተዳደሪ ጌታቸው ሙሉጌታ (አብመድ) ሁልጊዜም አሸናፊ፣ ሁልጊዜም ተዋጊ፣ ወንድነት ከእኛ በላይ ለሣር የሚለው ትህነግ በጀመረው እሳት ተለብልቦ ከዋሻ፣ ቤተመንግሥት ከቤተመንግሥት ወደ አንድ አካባቢ፣ ከአንድ አካባቢ ወደ ዋሻ ወርዶ ተበታትኗል። አብዛኛው ተይዟል፣ ሞቷል፣ የቀረውም እየታደነ መሆኑ እየተነገረ ነው። – እብሪተኛው ትህነግ የእብሪቱ የመጨረሻውን ሥራ ጥቅምት 24 አመሻሽ በመከላከያ ሠራዊት ላይ ፈፀመ።በዚያም አላቆመም በአማራ ክልልም ጥቃት ፈፀመ። ዳግም የናፈቀውን ቤተመንግሥት አልሞ እሳት የለኮሰው ትህነግ በለኮሰው እሳት ተለብልቦ መድረሻው ጠፍቷል። የትህነግን ፍፃሜ ያበሰረችውን ቀን ጥቅምት 24ን የሚያስብ ዝግጅት በጠገዴ ወረዳ ተካሂዷል። – በዝክረ ጥቅም 24 በተደረገው ዝግጅት የጠገዴ ወረዳ አስተዳዳሪ ጌታቸው ሙሉጌታ ትህነግ ጦርነት አውጆ በወረዳው ለጦርነት ምቹ የሆኑ ቦታዎችን ለመያዝ ጥረት ቢያድርግም አስቀድሞ በደረሰው መረጃ መሠረት በአስደናቂ ጀብዱ ሳይሳካለት ቀርቷል ነው ያሉት። የጠላት ኃይል ያለ የሌለ ኃይሉን ተጠቅሞ ለመዋጋት ቢሞክርም በተደረገው ቆራጥ ትግል ማክሸፍ መቻሉንም አስታውሰዋል። “በወቅቱ ሠዉ ለውጊያ ሳይሆን ለሠርግ የሚሄድ እድምተኛ ነበር የሚመስለው” ነው ያሉት። በዚያ ውጊያ ታሪክ የሚያስታውሳቸው ጀብዱዎች መፈፀማቸውንም ተናግረዋል። – ትህነግ ሽፍቶችን በማደራጀት እና በማሰልጠን በወረዳው ወንጀል እንዲፈፀም ሲያድርግ እንደነበርም አስታውሰዋል። መንግሥት የትህነግን ሤራ በማዬት የተወሰደው ጥበባዊ እርምጃ የሚደነቅ እንደነበርም ተናግረዋል። ለትግራይ ሕዝብ ብዙ ነገር የሆነለትን የመከላከያ ሠራዊት
ለጠቅላይ ሚኒስትር ዶ/ር ዐብይ አህመድ ሶስተኛ አመት በዓለሲመት የእንኳን አደረስዎ ሽልማት ሊበረከትላቸው ነው። – ጠቅላይ ሚኒስትሩ የተሾሙበትን ሶስተኛ አመት ምክንያት በማድረግ የተዘጋጀው ሽልማት ዶ/ር ዐብይ ወጣቶች እንዲያመሰግኑም ጭምር የታቀደ መርሃ ግብር መሆኑ ተገልጿል። – የኖቤል የሰላም ሽልማት አሸናፊ የሆኑት ጠቅላይ ሚኒስትሩ ሽልማቱ የሚበረከትላቸው ለሀገራችን ላበረከቱት የሰላምና የአንድነት በጎ ሥራ ነው ተብሏል። – “ጎህ 2013 የሰላም እና የአንድነት ሽልማት” የሚል ስያሜ የተሰጠው ይሄ ሽልማት በሰላምና አንድነት ዙርያ መልካም የሰሩ ግለሰቦች፣ ቡድኖች፣ ማህበራት፣ ሽማግሌዎች ወጣቶችና ህፃናት የሚሸለሙበት ነው። – ሽልማቱን ኢስት አፍሪካ ኢንተርቴይመንትና ኢቨንት ከሰላም ሚንስትር ጋር በመተባበር ነው ያዘጋጁት ሲል ኢፕድ ዘግቧል።
ከሰሞኑ በከፍተኛ መጠን አየጨመረ ያለው የፍጆታ እቃዎች ዋጋ እንዳማረራቸው የመዲናዋ ነዋሪዎች እየተናገሩ ነው፡፡ አሐዱ በተለያዩ የአዲስ አበባ አካባቢዎች ተዘዋውሮ ቅኝት አድርጎ ነበር፡፡ምሬታቸውን ለአሐዱ የገለጹት የአዲስ አበባ ነዋሪዎች ከቅርብ ግዜያት ወዲህ በፍጆታ እቃዎች ላይ እየተደረገ ያለው ከፍተኛ የዋጋ ጭማሪ ኑሮዋቸውን ለመግፋት አዳጋች እንዳደረገባቸው ተናግረዋል፡፡ መንግስት በፍጥነት ይህን የዋጋ ጭማሪ ሊመለከተው ይገባል ያሉት ነዋሪዎቹ ነጋዴዎች ምርቶችን እየደበቁ እንደሆነም ጥቆማቸውን ሰጥተዋል፡፡የፍጆታ እቃዎች የዋጋ ጭማሪን ተከትሎ የቤት አከራዬችም የቤት ኪራይ ዋጋ እየጨመሩ መሆናቸው ችግሩን በእንቅልፍ ላይ ጆሮ ደግፍ ያደርገዋል ያሉት ነዋሪዎቹ፤ መንግስት በፍጥነት የኑሮ ውድነቱን እንዲያረጋጋ ጥሪያቸውን አቅርበዋል፡፡ ከዚህ ቀደም መንግስት በዘይት እና በሌሎች ምርቶች ላይ ያደረገው የዋጋ ቅናሽ አበረታች የሚባል ቢሆንም፤ ዘለቄታዊ መፍትሄ ማምጣት አለመቻሉ አሁን ላይ ለተስተዋለው የዋጋ ጭማሪ መነሾ ነው ይላሉ፡፡የአዲስ አበባ ንግድ ቢሮ በበኩሉ የገበያ ዋጋውን ለማረጋጋት የተለያዩ መንገዶችን እየተጠቀምኩ ነው ብሏል፡፡ ቀን 12/06/2013 አሐዱ ራዲዮ 94.3
መከላከያ የባንክ ሂሳቡን ወደ ኦሮሚያ ህብረት ስራ ባንክ አዛወረ ተብሎ የተሰራጨው ዘገባ የተሳሳተ ነው ተባለ የመከላከያ ኢንዶክትሪኔሽን ዋና ዳይሬክቶሬት ዳይሬክተር ሜ/ጄ መሀመድ ተሰማ ፣ ዋዜማ ሬዲዮ ፣ ‘‘መከላከያ የባንክ ሂሳቡን ወደ ኦሮሚያ ህብረት ስራ ባንክ አዛወረ” ብሎ ያሰራጨው ዘገባ የተሳሳተ መሆኑን ተናገሩ ፡፡ ጉዳዩንም ፣ ተቋሙ በህግ እንደሚጠይቅ አረጋግጠዋል ፡፡ ዋዜማ ሬዲዮ ‘‘ የተወሰኑ የመከላከያ ተቋማት የባንክ ሂሳባቸውን ወደ ኦሮሚያ ህብረት ስራ ባንክ አዙረዋል ፡፡ የመከላከያ ኮንስትራክሽን ድርጅት የባንክ አካውንቱን ከኢትዮጵያ ንግድ ባንክ ወደ ኦሮሚያ ህብረት ስራ ባንክ ካዛወሩት መካከል ነው ” የሚል ዘገባ አውጥቷል ፡፡ ሜ/ጄ መሀመድ ፣ ይህ ዘገባ ፍጹም የተሳሳተ እና እውነት የሌለው መሆኑን አረጋግጠዋል ፡፡ ዘገባው የህግ ጥሰት ያለበትና በህዝቡ እና በሠራዊቱ መካከል ጥርጣሬን የሚፈጥር በመሆኑ በህግ ይጠየቃል ብለዋል ፡፡ መከላከያ በየጊዜው መሰል የስም ማጥፋት ዘገባዎች እየወጡ በዝምታ እያለፋቸው እና አንዳንዶቹንም እንዲያስተካክሉ ሲያደርግ ቆይቷል ፡፡ በተለይም በህግ ማስከበር ዘመቻው ህይወት ጭምር እየከፈለ ባለበት ባሁኑ ወቅት የስም ማጥፋት ሲደርስበት ያማል ብለዋል ፡፡ ሜ/ጄ መሀመድ እንዳሉት ፣ መከላከያም ሆነ በስሩ ያሉት የልማት ድርጅቶች የቀየሩት ባንክ የለም ፡፡ የተዛወረ ገንዘብም የለም ፡፡ ስለዚህ ተቋሙ ይህን የተሳሳተ ዘገባ ያሰራጨውን በሀገራችን ህግ እንዲጠየቅ ያደርጋል ፡፡ FDRE Defense Force – የኢፌዴሪ መከላከያ ሠራዊት
ኢዜማ የፓርቲውን የምርጫ ምልክትና መሪ ቃል ይፋ አደረገ የኢትዮጵያ ዜጎች ለማህበራዊ ፍትህ (ኢዜማ) የፓርቲውን የምርጫ ምልክትና መሪ ቃል ይፋ አደረገ፡፡ የፓርቲው የምርጫ ምልክት ሚዛን ሲሆን ይህም ሁሉንም ዜጋ በእኩል የሚያይ የፍትህ መርህን ያነገበ ነው ተብሏል፡፡ እኩልነት፣ ኢ-አድሎአዊነት፣ ፍትህና ስምምነት ደግሞ የምልክቱ ትንታኔ ወይም መገለጫዎች መሆናቸው ተጠቅሷል፡፡ ኢዜማ በዛሬው ዕለት ለመጀመሪያ ጊዜ ለፓርቲው አባላት እና ደጋፊዎች መሪ ቃሉን ይፋ አድርጓል፡፡ “ንቁ ዜጋ፣ ምቹ አገር” የፓርቲው መሪ ቃል ሆኖ ይፋ የተደረገ ሲሆን የዜጎችን ተሳትፎና የሚገቡትን ቃልኪዳን አጠቃሎ የሚናገር መሆኑ ተገልጿል፡፡
የምርጫ ቅስቀሳ ሰልፉን የሚያደርጉት በጋራ አራት ፓርቲዎች ናቸው። ይህንንም የምርጫ ቅስቀሳ የመክፈቻ ስነስርዓት ባልደራስ፣ አብን፣ መኢአድ፣ አብአፓ የተባሉ ፓርቲዎች እንዳዘጋጁት በደብዳቤ ለመንግስት አሳውቀዋል። ለአዲስ አበባ ከተማ አስተዳደር ከንቲባ ፅ/ቤት አዲስአበባ ጉዳዮ:-የምርጫ ቅስቀሳ የመክፈቻ ስነስርዓት ዝግጅትን ስለማሳወቅ እንደሚታወቀው በኢትዮጵያ የብሔራዊ የምርጫ ቦርድ የምርጫ የጊዜ ሰሌዳ መሰረት የምረጡኝ ቅስቀሳና የምርጫ ዘመቻ የካቲት 8/2013ዓ.ም በይፋ ተጀምሯል። ባልደራስ ለእውነተኛ ዲሞክራሲ /ባልደራስ/ አማራ ብሔራዊ ንቀናቄ/አብን/ ፣ የመላው ኢትዮጵያ አንድነት ድርጅት/መኢአድ/ ፣ የኢትዮጵያ ብሔራዋ አንድነት ፓርቲ/አብአፓ/ ከየካቲት 14-16/2013ዓ.ም ድረስ የሚቆይ የምርጫ ቅስቀሳ የመክፈቻ ስነስርዓት አዘጋጅቷል ስለሆነም 1ኛ.የካቲት 14/2013ዓ.ም በ8፡00 ስዓት(ከስዓት) ከላይ የተዘረዘሩት ከጽ/ቤታቸው መነሻ ለማድረግ የጉዞ መስመሩ 4 ኪሎ አዲስ አበባ፣በፒያሳ፣ በቸርቸር ጎዳና፣ በጥቁር አንበሳ ሆስፒታል ወደ ብሔራዊ ቲያትር አድርጎ በለገሀር በማድግ ወደ መስቀል አደባባይ የሚደርስ ከ50.000/ ሃምሳ ሺ / በላይ የፓርቲያችን አባላትና ደጋፊዎች በመታጀብ የጎዳና ላይ ትርዒትና የቅስቀሳ ጉዞ የምናደርግ ሲሆን በዚህም ትርዒትና ጉዞ ላይ ፡- 1ኛ. የምርጫ ቅሰቀሳ የመክፈቻ ፕሮግራሙ ደማቅ እና ለህብረተሰቡ ተደራሽ እንዲሆን በማርሽ ባንድ በሚለቀቁ ጥዑመ ዜማዎች የታጀበ ይሆናል። 2ኛ. ሀገራችንን ውድ የሆነ ህይወታቸውን በመስጠት ደማቸውን በማፍሰስና አጥንታቸውን በመከስከስ ለዚህ ያደረሷት የጀግኖች አርበኞች ተወካዮች ከፊት በሚያሰሙት ቀረርቶና ፉከራ የሚመራ፣ 3ኛ.የምርጫ ቅስቀሳችን በሰላም ተጀምሮ በድል እንዲጠናቀቅ እንዲሁም ሰላማዊ መሆናችንን ለማረጋገጥ በሀይማኖት አባቶች ፀሎትና ምርቃት የሚጀመር እና የሚታጀብ ይሆናል። 4ኛ.የመክፈቻ ስነስርአቱ ታሪካዊነቱን ለማሳየት እና የአብሳሪነት ሚና እንዲኖረው በነጋሪት ጉሰማ እና በእንቢልታ ነፊ የታጀበ
አዲሱ የታክሲ ዋጋ ታሪፍ በቋፍ ላይ ያለ ኑሮአችን ላይ ተጨማሪ ጫና ፈጥሮብናል ሲሉ አንዳንድ የአዲስ አበባ ከተማ ነዋሪዎች አማረሩ። የአዲስ አበባ ከተማ አስተዳደር በኮሮና ወረርሽኝ ምክንያት የተቀዛቀዘዉን የንግድ እንቅስቃሴ ለማበረታታት ሰባት ቢሊዮን ብር የግብር እዳ ስረዛ ቅጣጥና ወለድን ማንሳቱን የአዲስ አበባ ገቢዎች ቢሮ አስታወቀ። የገቢዎች ቢሮ አቶ ሙሉጌታ ተፈራ ለጋዜጠኞች በሰጡት መግለጫ በዚሁ የእዳ ስረዛ ምክንያት ዘጠኝ ሽህ ነጋዲዎች ተጠቃሚዎች ሆነዋል። ዛሬ የጀመረዉ የታክሲ ዋጋ ታሪፍ በቋፍ ላይ ያለ ኑሮአችን ላይ ተጨማሪ ጫና ፈጥሮብናል ሲሉ አንዳንድ የአዲስ አበባ ከተማ ነዋሪዎች አማረሩ። ነዋሪዎቹ ለ DW በሰጡት አስተያየት የነዳጅ ዋጋ ጭማሪን ተከትሎ በታክሲ ዋጋ ላይ ከአንድ እስከ ሦስት ብር የተደረገዉ ጭማሪ የዝቅተኛ ኅብረተሰብ ክፍልን ያላገናዘበ ብለዉታል። DW https://radiodownloaddw-a.akamaihd.net/Events/dwelle/dira/mp3/amh/56786AD4_1_dwdownload.mp3
የኦሮሞ ፓርቲዎች በምርጫው እንዳይሳተፉ የሚደረገውን ግፊት ተከትሎ መረራ ጉዲና ምርጫ የለም ብለዋል። የኦሮሞ የፖለቲካ ኢሌቶች የመረራ ጉዲና ኦፌኮ ፓርቲን ጨምሮ የኦሮሞ ፓርቲዎች ከምርጫው እንዲወጡ የሚያደርጉት ግፊት መጨመሩን ተከትሎ የኦፌኮ ሊቀመንበር የሆኑት መረራ ጉዲና “ ጥያቄዎቻችን አስኪመለሱ ምርጫ የለም፦ የ ታሰሩብን የ ፖለቲካ እስረኞች እስኪፈቱ የተዘጉ ቢሮዎቻችን አስኪከፈቱ ምርጫ ላይ አንሳተፍም። ለ ምርጫ ቦርድም ለ መንግስትም አሳውቀናል።” ብለዋል።
የራስ መኮንን ሐውልት አስፈርሶ አድዋ የቅድመ አያቶቻችን ድል ነው ያለው የሐረሪ ክልልና ርእሰ መስተዳደሩ መነጋገሪያ ሆነዋል። የሐረሪ ክልል ርእሰ መስተዳደር በሐረር ከተማ የሚገኘውን የ አድዋው ጀግና የሆኑትን የራስ መኮንን ሐውልት በጠራራ ጠሃይ ካስፈረሱ በኋላ ከሕሊናና ከሞራል በራቀ ሁኔታ ራሳቸውን በግንባር ቀደምትነት በማስቀመጥ የ አድዋ ድል አክባሪ ሆነው መገኘታቸው በማሕበራዊ ሚዲያ በተከታታይ ትችትን እያስተናገዱ ይገኛሉ። ርእሰ መስተዳደሩ አቶ ኦርዲን በድሪ የአድዋ ድልን ስናከብር ህብረብሔራዊ አንድነትን በማጠናከርና በተግባር በማረጋገጥ ሊሆን እንደሚገባ ሲያሳስቡ ስለ አድዋው ጀግናና የጦር መሪ ራስ መኮንን ያሉት ነገር የለም። በማሕበራዊ ድረ ገጽ ቁጣን የቀሰቀሰው የርእሰ መስተዳደሩ የዓድዋን ድል በሐረ አክብረው የተናገሩት የማስመሰያ ቃላት አሳፋሪና የውሸት ናቸው ሲሉ አስተያየት ሰጪዎች ይናገራሉ። የሐረሪ ክልል የራስ መኮንንን ሃውል አስፈርሶ በየትኛው ሞራሉ ነው ግን የአድዋን ድል የሚያከብረው ? ??#Ethiopia #Adwa #Adwa125 #Harer #RasMekonnen pic.twitter.com/ghlBrl2dS6 — Minilik Salsawi 💚 💛 ❤ (@miniliksalsawi) February 11, 2021 ቁጣቸው ከጋለ የማሕበራዊ ድረገጽ ተጠቃሚዎች አንዷ የሆነችው የ አከባቢው ተወላጅ የሚከተለውን ጽፋለች
የተፈናቃዮች ቁጥር ከፍተኛ በመሆኑ ፖለቲካዊ ተሳትፎ የማረጋገጥ ጉዳይ በዘንድሮ ምርጫ ልዩ ትኩረት የሚሻ ነጥብ አድርጎታል የ2013 ምርጫ ሰብአዊ መብቶች ያማከለ እንዲሆን ምክክር አካሂዷል። መግለጫውን ያንብቡ።
በአራት ከፍተኛ የጦር መኮንኖች ላይ ሲካሄድ የነበረው የወንጀል ምርመራ ተቋረጠ *************** የፌዴራል ፖሊስ ኮሚሽን ወንጀል ምርመራ ቢሮ በተለያዩ ወንጀሎች ተጠርጥረው በቁጥጥር ስር የሚገኙ አራት ከፍተኛ የጦር መኮንኖች ላይ ሲያካሂድ የነበረውን የወንጀል ምርመራ ማቋረጡን አስታወቀ፡፡ – ምርመራቸው እንዲቋረጥ እና ከእስር እንዲለቀቁ የተደረጉት የጦር መኮንኖች፦ 1. ሜ/ጀ መሀመድ ኢሻ ዘይኑ ትኩእ 2. ብ/ጀ ሙሉጌታ በርሄ ይልማ 3. ኮ/ል ገ/እግዚአብሔር ገ/ሚካኤል እና 4. ኮ/ል ገ/ዋህድ ኃይሉ መሸሻ ናቸው፡፡ – በጥቅምት 24 በሰሜን ዕዝ ላይ በተሰነዘረው ጥቃት ላይ ተሳትፈዋል ተብለው የተጠረጠሩት መኮንኖቹ የመከላከያ ሰራዊት ባደረገው ክትትል ተይዘው ለምርመራ ቡድኑ ተላልፈው የተሰጡ መሆናቸውን የፌዴራል ፖሊስ ኮሚሽን አስታውቋል፡፡ – በዚሁ መሠረት ተጠርጣሪዎቹ ፈጸሙ በተባሉበት ወንጀል ምርመራ ሲካሄድባቸው የቆዩ ቢሆኑም የምርመራ ቡድኑ ባደረገው ማጣራት የወንጀል ተሳትፎአቸው ዝቅተኛ መሆኑን በመገንዘብ ምርመራው ተቋርጦ ከእስር እንዲለቀቁ መደረጉን ቢሮው በተለይ ለኢቲቪ ገልጿል፡፡ –
ኢሳት የእኛ ነው እኛ የያዝነው በድጋፋችን ስለሆነ የኢሳት ጋዜጠኞች ፣ ተንታኞች እና የራሳቸው ቴሌቪዝን ፕሮግራም ያላቸው ሌሎች ሰዎች ባለፉት ዓመታት በጥሩ ሁኔታ ሲያገለግሉን ቆይተዋል። ኢሳትን የምደግፈው በሚያደርጉት ነገር ሁሉ ስለምስማማ አይደለም ፡፡ ከነፃነታቸው ፣ ሚዛናቸው እና ሙያዊነታቸው የተነሳ ነው። አለማየሁ ገብረማሪያም ፣ ለምን ለኢትዮጵያ ሳተላይት ቴሌቪዥን (ኢሳት) እደግፋለሁ እናም እርስዎም እንዲሁ ይገባዎታል! ”፣ እ አ አ ኤፕሪል 5 ፣ 2019 ኢሳትን በደማችን ፣ በላብና በእንባችን ገንብተናል ። ኢሳትን በልገሳችን ፣ በሀሳባችን ፣ በጊዜያችን እና በጋራ ኃይላችን ገንብተናል። ኢሳት እኛ ነን! በ 2010 የኢሳት አማካሪ የቦርድ ሰብሳቢ ሆኜ ሳለሁ ህልሜ የሆነ የሚድያ ተቋም ማየት ነበር ፡፡ በጋዜጠኝነት ታማኝነት ፣ በሙያዊ ብቃት እና በተጠያቂነት እና በግልፅነት ከፍተኛ ደረጃዎች ኢሳትን ገንብተናል። እናም ባለፉት 10 ዓመታት ሲያድግ (ሲንገጭቀጭ) ተመልክተናል ፡፡ ”፣ አለማየሁ ገብረማሪያም “ለምን ኢሳትን ደጋግሜ እና ደጋግሜ እደግፋለሁ… እናም አንተም እንዲሁ! ”፣ እ አ አ ኦክቶብር 21 ቀን 2020 Who owns ESAT, anyway? *** ይህ መጣጥፍ በእንግሊዘኛ ከፃፍኩት የተተረጎመ ነው። የአማርኛ ፅሁፉን አተረጔገም ጥያቄ ካለ እንግሊዘኛዉን ይመልከቱ። *** እ አ አ ፈብሩኣሪ 15 ቀን 2021 እለታዊ ኢሳት ፕሮግራም (በኢትዮጵያ ሳተላይት ቴሌቭዥን) ስርጭት ውስጥ በአሜሪካ ከሚገኘው ዋና መሥሪያ ቤቱ የሚሠራው የኢትዮጵያ ሳተላይት ቴሌቪዥን በአሁኑ ወቅት ለድርጅታዊ ነፃነቱ ግልጽና አደገኛ አደጋ እየገጠመው መሆኑን የሚረብሽ ዜና ሰማሁ ፡፡ በእለታዊ ተንታኞች የቀረቡት እውነታዎች በሁለት ቁልፍ ጉዳዮች ዙሪያ
የኤርትራው ፕሬዝደንት ኢሳያስ አፈወርቂ በኢትዮጵያ ትግራይ ክልል የተከሰተው ወታደራዊ ግጭት ከ30 ዓመታት በፊት የተጠመደ ችግር ውጤት ነው ሲሉ ተናገሩ። BBC Amharic : ፕሬዝዳንቱ ረቡዕ ምሽት ለአገሪቱ ቴሌቪዥንና ሬዲዮ በሰጡት ቃለ ምልልስ ላይ በሰሜናዊ ኢትዮጵያ የተከሰተው ችግር ከዓመታት በፊት “የተጠመደ ፈንጂ መፈንዳቱ ነው” ሲሉ ተናግረዋል። የኤርትራው ፕሬዝዳንት ኢሳያስ አፈወርቂ shabait com የኤርትራው ፕሬዝዳንት ኢሳያስ አፈወርቂ የኢትዮጵያ ሠላምና መረጋጋት ከማንም በላይ እንደሚያሳስባቸው “በአካባቢው ካሉ ሌሎች አገራት በላይ ለ80 ዓመታት በችግር ውስጥ አልፈናል፤ ስለዚህም የኢትዮጵያ ሠላምና መረጋጋት ከሌሎች በላይ ይመለከተናል” ሲሉ ተናግረዋል። በኢትዮጵያ የፖለቲካ ጉዳይ ውስጥ የኤርትራን ሚና በተመለከተም “በኢትዮጵያ ውስጥ ስላለው ሁኔታ የቻልነውን ያህል ለማበርከት እየሞከርነው” ሲሉ ቢናገሩም የአገራቸው አስተዋጽኦ በምን መልኩ እንደሆነ በግልጽ አላስቀመጡም። ፕሬዝዳንቱ የአገራቸው ስም በተደጋጋሚ የተነሳበት በኢትዮጵያ የትግራይ ክልል ከተካሄደው ወታደራዊ ግጭት በኋላ ለመጀመሪያ ጊዜ በሰጡት በዚህ ቃለ ምልልስ ላይ በግጭቱ ውስጥ ተሳትፎ አላቸው እየተባለ ስለሚቀርብባቸው ክስ ያሉት ነገር የለም። በትግራይ ክልል የተከሰተውን ወታደራዊ ግጭት በተመለከተም፤ ለቀውሱ መነሻ የሆነውን የህወሓት ኃይሎች በማዕከላዊ መንግሥቱ ሠራዊት የሠሜን ዕዝ ላይ ጥቃት መፈጸማቸውን “ፍጹም ዕብደት” ሲሉ ፕሬዝዳንት ኢሳያስ ገልጸውታል። ፕሬዝዳንት ኢሳያስ አፈወርቂ ከሁለት ዓመት በፊት ከኢትዮጵያ ጋር ሠላም የማውረዱ ሂደት በተጀመረበት ጊዜ በሁለቱ አገራት የድንበር መክፈት ሥነ ሥርዓት ላይ እንዲታደሙ በተጠየቁ ጊዜ ፍቃደኛ ሳሆኑ ቆይተው በመጨረሻ በሥነ ሥርዓቱ ላይ ለመገኘት መወሰናቸውን ተናግረዋል። በሥነ ሥርዓቱ ላይም በወቅቱ የትግራይ ክልል ርዕሰ መስተዳደር የነበሩትን ደብረጺዮን
በምርጫው አሸንፎ መሸነፍ ወይስ ተሸንፎ ማሸነፍ? – (ዳዊት ዋበላ) በዘመነ ሕወሓት/ኢሕአዴግ 5 ብሔራዊ ምርጫዎች ተካሂደዋል። በአምስቱም ኢሕአዴግ አሸነፍኩ እያለ፣ ነገር ግን በየጊዜ ከሕዝብ ልብ ውስጥ እየወጣና ቅቡልነቱን እያጣ ነበር የሄደው። በምርጫ 2007 መቶ በመቶ አሸነፍኩ ባለ ማግስት ከሕዝቡ ልብ ውስጥ ተጠራርጎ ስለወጣ ከምርጫው ማግስት ጀምሮ በተቃውሞ ሲናጥ ከርሞ በመጨረሻም ጥልቅ ተሐድሶ ውስጥ ገብቻለሁ፣ ጊዜ ስጡኝ እያለ ቢማፀንም የሚሆን አልሆነም። በምርጫ “አሸንፎ” ተሸነፈ! እንደሚታየው የብልጽግና አካሄድም ትክክል አይደለም። ብልጽግና በመጪው ምርጫ ልክ እንደ ሕወሓት/ኢሕአዴግ የመወዳደሪያ ሜዳውን ኢፍትሐዊ በማድረግ፣ ተፎካካሪ ፓርቲዎች በነጻነት ተንቀሳቅሰው ሕዝብ እንዳያደራጁና እንዳይቀሰቅሱ እንቅፋት በመፍጠር፣ ፖለቲከኞችንና ሌሎች የፖለቲካ ተዋናዮችን በማዋከብ፣ በማሰርና በመግደል፤ በጥቅሉ ፍርሃት በማንገሥ አሸነፍኩ የሚል ከሆነ እንደተሸነፈ ግልጽ ነው። እንዲህ ዓይነት የጨረባ ምርጫ እያደረጉ መቀጠል ይቻላል፤ ሕወሓት/ኢሕአዴግ ለ27 ዓመታት እንደቆየው። ሆኖም የሕግና የሞራል ተቀባይነት ማግኘት አይቻልም። ልክ ደርግና ሕወሓት/ኢሕአዴግ ሲያደርጉት እንደነበረው ሕዝብ ቀስቅሶ ሰልፍ ማስወጣት ይቻላል። ብዙ ሰው እንዲመርጥ ማድረግም ቀላል ነው። በአፍሪካ የመራጭ ቁጥር (voter turnout) አጀንዳ አይደለም፤ በትዕዛዝና በጥቅማ ጥቅም ስለሚያዝ። ሆኖም በእንዲህ ዓይነት ሁኔታ ውስጥ የሚደረግ ምርጫ ነጻና ፍትሐዊ ምርጫ ባለመሆኑ ውጤቱ ከንቱ ነው። መማር ለፈለገ የሕወሓት/ኢሕአዴግ ታሪክ ትልቅ ትምህርት ቤት ነው። የብልጽግና አመራሮች ከኖሩበትና ትክክል አልነበረም ብለው ኂስ ካደረጉት የኢሕአዴግ አስተሳሰብ ራሳቸውን በብዙ ኪሎ ሜትሮች ቢያርቁ ለራሳቸውም ለአገራቸውም ትልቅ ታሪክ ይሠራሉ። ይህን ታሪካዊ ዕድል ካባከኑት ግን ከቀድሞዎቹ ኢሕአዴግ አመራሮች የበለጠ ተጠያቂዎች እንደሚሆኑ አያጠያይቅም።
አረብ ኤሚሬቶች ከአሰብ ወጣች – DW – የተባበሩት አረብ ኤሚሬቶች አሰብ-ኤርትራ ላይ የገነባችዉን ዘመናይ የጦር ሠፈር በከፊል ማፍረሷ ተዘገበ። ትንሺቱ የሰባት ተጫፋሪ ደሴቶች ስብስብ ኤሚሬትስ ከሳዑዲ አረቢያ ጋር አብራ የየመን ሁቲዎችን ለመውጋት የሚረዳት የጦር ሠፈር አሰብ ውስጥ ገንብታ ነበር። – እንደ ጎርጎሪያኑ አቆጣጠር ከ2015 ጀምሮ የተገነባው የጦር ሠፈር ዘመናይ ታንኮች፣ መድፎች፣ የጦር ጀልባዎች፣ ድሮኖችና ሌሎች ጦር መሣሪያዎችን የታጠቀ የራስዋ የአረብ ኤሚሬቶች፣ የየመንና የሱዳን ወታደሮች ሠፍረውበት ነበር። የአሜሪካው ዜና አገልግሎት አሶስየትድ ፕሬስ (AP) እንደዘገበው የተባበሩት አረብ ኤሚሬቶች ለጦር ሠራዊቱና ለጦር መሣሪያ ማከማቻ ዘመናይ ወደብና ጠንካራ ምሽግ ገንብታለች። አዋራማውን አውሮፕላን ማረፊያም አድሳው ነበር። – የጦር ሠፈሩን ከኤርትራ ለ30 ዓመት ተኮናትራው እንደነበርም ተዘግቧል። የተባበሩት አረብ ኤሚሬቶች በብዙ መቶ ሚሊዮን ዶላር የሚገመት ገንዘብ ያፈሰሰችበትን ጦር ሠፈር ማፈራረስ የጀመረችበትን ምክንያት በይፋ አላስታወቀችም። AP እንደዘገበው የኤርትራ ባለሥልጣናትም ስለጉዳዩ ማብራሪያ እንዲሰጡት ላቀረበው ጥያቄ የሰጡት መልስ የለም። የፖለቲካና የወታደራዊ ጉዳይ አዋቂዎች እንደሚሉት ግን የአቡዳቢ ገዢዎች የአሰቡን ጦር ሠፈር ያፈራረሱት የመን ውስጥ የሚያደርጉትን ውጊያ ካቆሙ በኋላ ነው። – የቀድሞው የዩናይትድ ስቴትስ መከላከያ ሚንስትር ጂም ማቲያስ ባንድ ወቅት «ትንሿ ስፓርታ» (በተዋጊነታቸው የምትታወቀው የቀድሞ የግሪግ ከፊል-ግዛት) በማለት ያንቆለጳጳሷት ሐገር ገዢዎች በተራዘመው የየመን ጦርነት መቀጠል የሚያስችል አቅም እንደሌላቸው በመገንዘባቸው ነው። የተባበሩት አረብ ኤሚሬቶች በፈራረሰው ጦር ሠፈር ተከማችቶ የነበረውን ጦር መሣሪያ በመርከብ ወደ ሐገራቸው እያጋዙ ነው።አሰብ ከየመን 70 ኪሎ ሜትር ብቻ ይርቃል።DW
የመከላከያ ተቋማት የባንክ ሂሳባቸውን ወደ ኦሮሚያ ህብረት ስራ ባንክ አዙረዋል። የመከላከያ ኮንስትራክሽን ድርጅት የባንክ አካውንቱን ከኢትዮጵያ ንግድ ባንክ ወደ ኦሮሚያ ህብረት ስራ ባንክ አዙረዋል የኢትዮጵያ አየር መንገድ አካውንቱን ከንግድ ባንክ አውጥቶ ኦሮሚያ እንዲሆን አድርጓል። የመከላከያ በ LC የሚገቡ ዶክመንቶች አገራዊ ሚስጥራት በመሆናቸው ከመንግስት ባንክ ወደ ግል ባንክ መዞሩ ሌላ ጥያቄ ማስነሣቱ አይቀርም። ———————————————————————————- ለዋዜማ ዋና አዘጋጅ ደርሰው እየተከታተልናቸው ካሉ መረጃዎች – መከላከያና በስሩ ያሉ ተቋማት ለረጅም ጊዜ የባንክ ሂሳባቸው በኢትዮጵያ ንግድ ባንክ ስር ነበር። አሁን ከሰሞኑ ግን የተወሰኑት የመከላከያ ተቋማት የባንክ ሂሳባቸውን ወደ ኦሮሚያ ህብረት ስራ ባንክ አዙረዋል። ለዋዜማ የደረሰ መረጃ እንዳመለከተው የመከላከያ ኮንስትራክሽን ድርጅት የባንክ አካውንቱን ከኢትዮጵያ ንግድ ባንክ ወደ ኦሮሚያ ህብረት ስራ ባንክ ካዛወሩት መካከል ነው። – የኢትዮጵያ ንግድ ባንክ ከሀገሪቱ የንግድ ባንኮች ሁሉ የተሻለ አቅምና ካፒታል ያለው ባንክ ሆኖ መከላከያ ለዘርፉ ወጣት የሆነውን ኦሮሚያ ህብረት ስራ ባንክ ለምን እንደመረጠ የተብራራ ነገር አልሰማንም። የወለድ ምጣኔ፣ የካፒታል አቅርቦት ወይም መስል አገልግሎቶች ተገልጋዮች ባንኮችን ለመመረጥ እንደ መስፈርት ይወስዷቸዋል። መከላከያ ከነጋዴና ከልማት ድርጅቶች የተለየ ተልዕኮ ያለው በመሆኑ ይህ እርምጃው የመከላከያ ስራዊቱን ወታደራዊ ፋይናንስ ወደ ግል ባንክ የማዞር ዕቅድ ይኑረው አይኑረው መልስ የሚፈልግ ጥያቄ ነው። – ይህን የመከላከያ ተቋማትን የባንክ ሂሳብ ወደ ግል ባንክ የማዞር ውሳኔ የንግድ ባንክ ስራ አመራሮች በቂ መረጃ እንደሌላቸውና እንዳልተወያዩበት ስምተናል። [ዋዜማ ራዲዮ] —————————————————/////////—————————– ወንዴ ብርሃኑ የአገሪቱ 62%
በአማራ ክልል ባለፉት 10 ቀናት ውስጥ ብቻ ሰርግ ላይ በተተኮሰ የደስደስ ጥይት የ5 ሰዎች ህይወት ማለፉ ተገለጸ። ሰርግ ላይ አላግባብ በሚተኮስ ጥይት የሰው ህይወት እየጠፋ መሆኑን የአማራ ክልል ፖሊስ አስታውቋል። በምስራቅ ጎጃም ዞን አስተዳደር ውስጥ በሚገኙ አምስት ወረዳወች ላይ ብቻ ከጥር 30/05/2013 ዓ.ም እስከ የካቲት 08/06/2013 ዓ/ም ባለው ጊዜ በሰርግ ላይ ለደስታ መግለጫ በሚል የጦር መሳሪያ ተኩስ የ5 ሰዎች ህይወት አልፏል። እንዲሁም በ8 ሰዎች ላይ ደግሞ የመቁሰል አደጋ ደርሶባቸው የህክምና እርዳታ እየተደረገላቸው እንደሚገኝ የምስራቅ ጎጃም ዞን ፖሊስ መምሪያ ገልጿል። ተጠርጣሪወችም በህግ ቁጥጥር ስር ውለው ምርመራ እየተጣራባቸው መሆኑንም ፖሊስ ገልጿል። በሰርግ እና በልዩ ልዩ ኘሮግራሞች ላይ በመጠጥ በሚፈጠር ሞቅታ እና በጦር መሳሪያ አጠቃቀም እንዝህላልነት ምክንያት በሚያሳዝን ሁኔታ በተደጋጋሚ የሰው ህይወት እየጠፋ በመሆኑ ህዝቡ ከእንዲህ አይነቱ ወንጀል እራሱንና ቤተሰቡን ለመጠበቅ አስፈላጊውን ጥንቃቄ እንዲያደርግ ፖሊስ አሳስቧል። ድርጊቱን የሚፈጽሙ ህገወጦችን ለፖሊስ በመጠቆም ትብብር እንዲያደርግ መልዕክትም አስተላልፈዋል ፖሊስ፡፡ ኢትዮ ኤፍ ኤም
በትግራይ ያለው የሰብዓዊ ይዞታ፣ በኢትዮጵያ ላይ የሚቀርቡ ውንጀላዎች እና የኢትዮጵያ ምላሽ “ኢትዮጵያ እንደ ሃገር ጾታዊ ጥቃትን በተመለከተ – ይህን የፈጸመ ‘የህግን የመጨረሻ ጥግ ውሳኔ ማግኘት አለበት’ የሚል አቋም ነው ያላት። በዚህላይ ትዕግስት የለም። ትዕግስት ካለም የትዕግስት ደረጃው ዜሮ እና ዜሮ ብቻ ነው” – አምባሳደር ታዬ አጽቀስላሴ። VOA – በተባበሩት መንግሥታት ከኢትዮጵያ ቋሚ መልዕክተኛ አምባሳደር ታዬ አጽቀስላሴ ጋር የተካሄደ ቃለ ምልልስ ነው። በትግራይ ባለው የሰብዓዊ ይዞታ ዙሪያ በመንግሥታቱ ድርጅት ልዩ ልዩ ጽ/ቤቶች እና ሌሎች ዓለም አቀፍ የረድኤት ድርጅቶች የወጡ ዘገባዎችና መግለጫዎች መነሻ በማድረግ አሉላ ከአምባሳደር ታዬ ጋር ካደረገደው ሰፊ ቃለ ምልልስ የመጀመሪያውን ክፍል ይዞ ቀርቧል።
የኢትዮጵያ ወታደሮች የድንበሬን ወሰን ተሻግረው ገብተዋል ስትል፣ ሱዳን፣ በዚህ ሳምንት ኢትዮጵያን ከሳለች፡፡ የሱዳን የውጭ ጉዳይ ሚንስቴር ዛሬ ባወጣው መግለጫ ደግሞ፣ በኢትዮጵያና በሱዳን መካከል የተፈጠረው የድንበር ውዝግብ በመካረሩና ኢትዮጵያ በአባይ ወንዝ ላይ በምታስገነባው ግድብ ዙሪያ ያለው ሁኔታ ለመምከር ሱዳን በኢትዮጵያ የሚገኘው አምባሳደሯን መጥራቷን አስታውቋል፡፡ የዛሬው የሱዳን ውጭ ጉዳይ ሚኒስቴር መግለጫ የወጣው፣ በሁለቱ ጎረቤት አገሮች መካከል የመሬት ይገባኛል ውዝግብ ባለበት ሁኔታ ውስጥ ነው፡፡ የድንበር ውዝግቡ፣ ግብጽና ሱዳን “የተፈጥሮ ውሃ አቅርቦታችንን አደጋ ላይ ሊጥል ይችላል” በሚል ፣ኢትዮጵያ በአባይ ወንዝ ላይ በምትገነባው ግዙፍ የኃይል ማመንጫ ግድብ ዙሪያ፣ በሚያነሱት ክርክር ላይ፣ ሌላ ተጨማሪ ጫና ፈጥሯል፡፡ የውጭ ጉዳይ ሚኒስትሩ ቃል አቀባይ መንሱር ቡላድ አብደላ፣ ለፈረንሳዩ የዜና ወኪል እንደተናገሩት፣ ሱዳን በሁለቱ አገሮች ግንኙነት ዙሪያ ለመምከር በኢትዮጵያ የሚገኙት አባሳደሯን ወደ ካርቱም ጠርታለች፡፡ የውይይቱን ምንነት በዝርዝር ባያብራሩም ምክክሩ እንደተጠናቀቀ መልዕክተኛው አምባሳደር ወደ ሥራቸው ቦታ እንደሚመለሱ አስታውቀዋል፡፡ በዚህ ሳምንት የሱዳን የውጭ ጉዳይ ሚኒስቴር ባወጣው መግለጫ ደግሞ ኢትዮጵያ ንቀት በተሞላበት ሁኔታ በሱዳን መሬት ላይ ወረራ ፈጽማለች ብሏል፡፡ መግለጫው የኢትዮጵያ ወታደሮች በሰሜን ምዕራብ ኢትዮጵያና በምስራቅ ሱዳን ድንበር አቅራቢያ አልፋሽጋ አካባቢ የሚገኘውን ድንበር አቋርጠው ገብተዋል በማለት ከሷል፡፡ የኢትዮጵያ መንግሥት ባለፈው ወር ባወጣው መግለጫ፣ ሱዳን የኢትዮጵያን ድንበር ዘልቃ መግባቷን አስታውቋል፡፡ ሱዳን ድንበር እያቋረጠች የምትፈጽመውን ወራራም ማቆም አለባት ሲልም ጥሪውን አቅርቧል፡፡ ከሱዳን የተገኘው ዘገባ እንደሚያሳየው በአልፋሽጋ አካባቢ ያለው ውዝግብ የ50 ዓመታት ታሪክ አለው፡፡ ይሁን እንጂ
አሁን ሁሉም ነገር መስመር ይዘዋል ጥቂት ስራዎች ቢቀሩም ከኢትዮጵያ መንግስት ጋር በተቻለን መጠን እየሰራን እንገኛለን – አቶ ኢሳያስ አፈወርቂ የኤርትራ ፕሬዝዳንት
ፕሬዚደንት ኢሳያስ ከተናገሩት – ሙሉ ቃለመጠይቁን ወረድ ብለው ከታች በቪዲዮ ያገኙታል። ከዚህ ቀደም የኢትዮጵያና ኤርትራን እርቅና ወንድማማችነትን ወደ ነበረበት ለመመለስ አዲስ ግንኙነት ስንጀምር ከደብረፂዮን ጋር እንድወያይ ዶክተር አብይ ጠይቆኝ ነበር እኔ ግን በፍፁም ፈቃደኛ አልነበርኩም:: ምክንያቱም እነዚህ ሰዎች በስልጣን ላይ በነበሩበት 20 አመታት በኤርትራ ላይ የነበራቸው ፖሊሲ የውይይት ሳይሆን የጥፋትና የእብሪት አቋም ነበር:: አሁን በህዝብ ትግል ሲባረሩ እንወያይ ማለት ራሳቸውን ማታለላቸው ነው:: – ከአመት በፊት በኦማሓጀር በኩል የኢትዮጵያና ኤርትራን ድንበር መከፈት ከዶክተር አብይ ጋር በቦታው በተገኘንበት ወቅት ደብረፂዮን ስነስርአቱ ላይ ነበር:: በአጋጣሚው ሊያናግረኝም ፈልጎ ነበር:: እኔ ግን አንድ ነገር ብዬው ነው የተለያየነው:: ህወሓት የኢትዮጵያና ኤርትራን አዲስ ወዳጅነትና ትብብር ለማደናቀፍ እየሞከረ እንደሆነ በጥብቅ የደህንነት ክትትል እያደረግንበት ነው መጀመርያ ወደ ሰላም ተመለሱ ሴራ እና የሽብር አስተሳሰብና ተግባር አቁሙ እና ወደ ትብብር መንፈስ እንመጣለን ከዛ ውጪ እንደ አንድ ፓርቲና የክልል መንግስት ከናንተ ጋር የምንፈጥረው ግንኙነት አይኖርም ነው ያልኩት:: – የኢትዮጵያና ኤርትራን ህዝብ አንድነትና ትስስር ልበጥስ ብትልም አትችልም ይሄንን ደግሞ ወያኔ ለ25 አመታት ከሰራው ተግባር በሗላ አሁን ዳግም ፍቅር መፈጠሩና በኤርትራ ከተሞች ኢትዮጵያውያን በኢትዮጵያ ከተሞች ደግሞ ኤርትራውያን በናፍቆት ሲመላለሱ ማየት በቂ ምስክር ነው ። – – – ህወሓት እስካሁን ድረስ ከጫካ አስተሳሰቡ አልወጣም። ዛሬም ጦርነትን እንደ ጀብድ ይሰብካሉ። በህዝባዊ አመፅ ሲነሳባቸው ገና ጌምኦቨር ብለናቸዋል። ተሸንፈው መቐለ ከመሸጉ ቦኃላ እንኳን ላለፉት 3 አመታት ሲያሻው ኤርትራ
ከመቀሌ ወደ አዲስ አበባ ሲጓጓዝ የነበረ 23 ካርቶን ፈንጅ በቁጥጥር ስር ዋለ:: ************************ የኢፕድ ምንጮች እንደገለፁት ዛሬ ከመቀሌ ወደ አዲስ አበባ ሲጓዝ በነበረ ተሽከርካሪ ላይ 23 ካርቶን ፈንጅ ተይዟል:: ፈንጅው የተያዘው ወልዲያ ባለ ጉሙሩክ ኬላ በተደረገ ፍተሻ ሲሆን አንዱ ካርቶን 9 ፈንጅ የያዘ መሆኑም ታውቋል። አሽከርካሪው በፓሊስ ቁጥጥር ስር መሆኑን ምንጫችን አረጋግጧል።
የአሜሪካ አዲሱ አስተዳደር ለግብጽ በ197 ሚሊየን ዶላር የጦር መሳሪያ ሽያጭ ማጽደቁን አስታወቀ፡፡ አስተዳደሩ 168 የአጭር ርቀት ተወንጫፊ ሚሳኤሎችን ለግብጽ ለመሸጥ ነው ውሳኔ ያሳለፈው፡፡ የሽያጩ መጽደቅ ግብጽ ከሚነሳባት የሰብዓዊ መብት ጥሰት ጋር በተያያዘ ተቃውሞ ገጥሞታል፡፡ የአሜሪካ የውጭ ጉዳይ መስሪያ ቤት በበኩሉ ግብጽ የጦር መሳሪያ ግዢውን የፈጸመችው በባህር ዳርቻዎቿ አካባቢዎችና በቀይ ባሕር ዙሪያ የመከላከያ ኃይሏን ለማጠናከር መሆኑን ገልጿል፡፡ የውጭ ጉዳይ መስሪያ ቤቱ አሜሪካ ከግብጽ ጋር የሚኖራት ስትራቴጂካዊ ግንኙነት እንደሚቀጥልም አስታውቋል፡፡ የቀድሞው የአሜሪካ አስተዳደር ከግብጹ መሪ ጋር የተሻለ ግንኙነት እንደነበረው ይታወሳል፡፡ ሆኖም አሁን በስልጣን ላይ የሚገኙት ጆ ባይደን ከሰብዓዊ መብት ጋር በተያያዘ ጠንካራ አቋም እንዳላቸው ይነገራል፡፡ በዚህም ከአብዱል ፈታ ኤልሲሲ መንግስት ጋር ቅራኔ ውስጥ ሊገቡ ይችላሉ ተብሏል፡፡ ይህንን በማስመልከትም የአሜሪካ የውጭ ጉዳይ ሚኒስቴር ቃል አቀባይ ጉዳዩን በአንክሮ እየተከታተሉት እንደሆነ ተናግረዋል፡፡ አሜሪካ ባለፈው ሳምንት ሳዑዲ በየመን ለምታካሂደው ጦርነት የምታደርገውን ድጋፍ ማቋረጧን አስታውቃለች፡፡ በተጨማሪም የተባበሩት ዓረብ ኢሚሬቶችን የጦር ጀት ግዢ ጉዳይ ዳግም እንደምታጤነውም ገልጻለች፡፡ ምንጭ፦ አልጀዚራ እና ፋና ብሮድካስቲግ ኮርፖሬት
በመላው ትግራይ የኤሌክትሪክ ሃይል ዳግም ተቋረጠ (ኤፍ ቢ ሲ) የጁንታው ርዝራዦች በኤሌክትሪክ መሰረተ ልማት ላይ በፈፀሙት ጥቃት በመላው ትግራይ ኤሌክትሪክ ዳግም መቋረጡን የኢትዮጵያ ኤሌክትሪክ ሃይል አስታወቀ፡፡ የጁንታው ርዝራዦች አዲጉዶም በተባለ አካባቢ ከአላማጣ – መሆኒ – መቐለ በተዘረጋው ከፍተኛ የኃይል ማስተላለፊያ መስመር ላይ ባደረሱት ጥቃት ነው በክልሉ ኤሌክትሪክ የተቋረጠው፡፡ ከዚህ ቀደም መስመሩ ከፍተኛ ጉዳት ደርሶበት እንደነበረና ለመጠገንም ረዘም ያለ ጊዜ እንደወሰደ ይታወሳል፡፡ ክልሉ ኃይል ከሚያገኝባቸው መስመሮች አንዱ የአላማጣ – መሆኒ – መቐለ መስመር ሲሆን የተከዜ አክሱም መስመር ደግሞ የጥገና ሥራው እየተከናወነ እንደነበር መገለፁ አይዘነጋም፡፡ የኢትዮጵያ ኤሌክትሪክ ኃይል የወደመውን መሰረተ ልማት ዳግም በመጠገን መልሶ ኃይል ለመስጠት እየሰራ እንደሚገኝ ከኢትዮጵያ ኤሌክትሪክ ኃይል ያገኘነው መረጃ ያመለክታል፡፡
የአባላችን ግርማ ሞገስ ለገሰ ግድያን አስመልክቶ የተሰጠ መግለጫ የኢትዮጵያ ዜጎች ለማኅበራዊ ፍትህ (ኢዜማ) የአባላችን መገደልን ተከትሎ በፍጥነት ወደድምዳሜ ከመሄድ ይልቅ በጥንቃቄ ዝርዝር መረጃዎችን ለማሰባሰብ ጥረት በምናደርግበት ወቅት የቢሾፍቱ ከተማ ፖሊስ ጉዳዩን ተከታትሎ በሕግ የተጣለበትን ፍትህን የማስከበር ሥራውን ከመወጣት ይልቅ የአባላችን መገደልን አስመልክቶ የከተማው ፖሊስ መምሪያ አዛዥ ኮማንደር ታሪኩ ለገሰ ለፋና፣ ኢቲቪ፣ ዋልታ እና ኦቢኤን ቴሌቭዥን በሰጡት መግለጫ ግርማ የኢዜማ አባል እንደሆነ እንደማያውቁ በመካድ የግድያውን አቅጣጫ ለማስቀየር የሄዱበት ርቀት እና ከዚህ በፊት በከተማው የፓርቲያችን እንቅስቃሴ ላይ እና አባሎቻችን ላይ ይደርስ ከነበረው መዋከብ እና እንግልት ጋር ተደምሮ ግድያው የተቀነባበረ እንደሆነ ያመላክታል። የኢትዮጵያ ዜጎች ለማኅበራዊ ፍትህ (ኢዜማ) በሀገራችን በሁሉም አካባቢዎች አባላትን በማደራጀት እና መዋቅሮችን በመዘርጋት በሀገራችን ዴሞክራሲያዊ ሥርዓት ግንባታ እንዲሁም የሀገር አንድነት እና ቀጣይነትን የማረጋገጥ ሂደት ውስጥ አወንታዊ አስተዋፅዖ እያደረግን ከመቆየታችን በተጨማሪ አጠቃላይ የሀገራችንን ፖለቲካዊ ባህል ለመቀየር የበኩላችንን ጥረት ስናደርግ የቆየን መሆኑ ይታወቃል። በተለያዩ የሀገራችን አካባቢዎች ከማኅበረሰቡ ጋር ለመወያየት፣ አባላትን ለመመልመል እና ለማደራጀት በምናደርገው ሙከራ ውስጥ ሥራችንን ለማደናቀፍ እና ተስፋ ለማስቆረጥ የመንግሥትን መዋቅር ጨምሮ የተለያዩ ኢ-መደበኛ አካላት ሙከራ ሲያደርጉ ቆይተዋል። – በምናደርገው እንቅስቃሴ ላይ የሚያጋጥሙንን ችግሮች ዴሞክራሲያዊ ሥርዓትን ለመገንባት ረጅም ጊዜ እና ትልቅ ትዕግስት እንደሚያስፈልግ በማመን ችግሮቹን ከማጉላት ይልቅ ችግሩን እና ፈተናውን ተቋቁመን በንግግር እና በውይይት ለመፍታት ጥረት ስናደርግ ቆይተናል። የሚደርሱብንን ጫናዎች በመቋቋም የዘረጋነውን ጠንካራ ድርጅታዊ መዋቅር እና የኢትዮጵያን ሕዝብ የተጠራቀሙ ችግሮችን የሚፈቱ
DW : በቃሊቲ ማረሚያ ቤት የረሃብ አድማ ላይ ስለመሆናቸው የተነገረው ፖለቲከኞች ዛሬ ለ21ኛ ቀን አድማውን መቀጠላቸውን ጠበቆቻቸው ተናገሩ፡፡ ባለፈው ሰኞ የኦፌኮ ተቀዳሚ ምክትል ሊቀመንበር አቶ በቀለ ገርባ በፀና ታመው በመዳከማቸው ውስን የጠበቆቻቸው ቡድን አዲስ አበባ ሜክሲኮ አከባቢ በሚገኘው ላንድማርክ ሆስፒታል እንዲታከሙ ለማረሚያ ቤት አስተዳደር አቤቱታ ማቅረባቸውን የገለጹት ጠበቃ ቶኩማ ዳባ፤ በፍርድ ቤቱም በዚህ ላይ ይሁኝታ አግኝተው እንደነበር ተናግረዋል፡፡ – በፍርድ ቤቱ ትዕዛዝ መሰረትም በትናንትናው እለት ፍቃድ አግኝተው በፖሊስ ታጅበው ወደ ላንድ ማርክ ሆስፒታል በግል ሃኪሞቻቸው አማካኝነት በሚያመሩበት ወቅት “ከብሔራዊ ደህንነት እና መረጃ” እንደመጡ በተገመቱ ሰዎች ከጉዞው መገታታቸውን ጠበቃው አብራርተዋል፡፡ ታካሚው አቶ በቀለ ገርባ እና ሃኪማቸው “ሰፊ ጊዜ” የወሰደ ውይይት ካደረጉ በኋላ አቶ በቀለ ሳይስማሙ ወደ ጦር ኃይሎች ሆስፒታል መወሰዳቸውንም ጠበቃ ቶኩማ ዳባ ተናግረዋል፡፡ በመሆኑም በጦር ኃይሎች የተመደቡት ሃኪም ከግል ሃኪማቸው ጋር በመሆን ሊያክማቸው ለአቶ በቀለ ገርባ ጥያቄ ቢያቀርቡላቸውም አቶ በቀለ “በግል ሃኪማቸው፤ በግል ሆስፒታል ካልሆነ በስተቀር በመንግስት ሆስፒታል አልታከምም” በማለታቸው ከሰዓታት ቆይታ በኋላ ትናንት ማምሻውን 12 ሰዓት ላይ ህክምናውን ሳያገኙ ወደ ማረሚያ ቤቱ መመለሳቸውን ዶ/ር ቶኩማ ተናግረዋል፡፡ – እንደ የህግ ጠበቃው ገለጻ በጦር ሃይሎች ሆስፒታል ቅጥር ጊቢ አቶ በቀለን ለማግባባት ሰዓታትን የፈጀ የማግባባት ቆይታ ተወስዶ ነበር፡፡ ስለጉዳዩ ዛሬ ማረሚያ ቤት ማናገራቸውን የሚገልፁት ጠበቃ ቶኩማ “ወደ ግል ህክምና ማዕከል እንዳይወሰዱ የተከለከሉት ‘ከላይ በመጣ ትዕዛዝ’ ነው” የሚል ምላሽ ማግኘታቸውን ጠቁመዋል፡፡ – ዛሬ
ባለፈው ዕሁድ በቢሾፍቱ ከተማ የተገደሉት የኢትዮጵያ ዜጎች ለማኅበራዊ ፍትህ ፓርቲ (ኢዜማ) አባል ላይ ቀደም ሲል ዛቻና ማስፈራሪያ ተፈጽሞባቸው እንደነበር ተገለጸ።BBC Amharic የፓርቲው የሕዝብ ግንኙነት ኃላፊ አቶ ናትናኤል ፈለቀ ለቢቢሲ እንደተናገሩት የኢዜማ የቢሾፍቱ ከተማ የአድአ ምርጫ ወረዳ 1 ሊቀመንበር የነበሩት አቶ ግርማ ሞገስ እሁድ ዕለት መኖሪያ ቤታቸው አካባቢ በጥይት ከመገደላቸው ቀደም ብሎ ማስፈራራሪያ ይደርሳቸው ነበር። የቢሾፍቱ ከተማ ፖሊስ መምሪያ አዛዥ ኮማንደር ታሪኩ ለገሰ ትናንት ሰኞ በሰጡት መግለጫ፣ እሁድ በግምት ከምሽቱ 3፡00 ላይ መምህር ግርማ ሞገስ የተባሉ ግለሰብ “ለጊዜው ማንነቱ ባልታወቀ ተጠርጣሪ” በጥይት መገደላቸውን አረጋግጠዋል። የከተማው ፖሊስ ጥቃቱን የፈጸመውን ተጠርጣሪ በቁጥጥር ስር ለማዋል፣ ከኦሮሚያ ክልል ፖሊስ ጋር በመቀናጀት የምርመራ ቡድን ተቋቁሞ ክትትል እያደረገ መሆኑንም ተናግሯል። የኢዜማ ሕዝብ ግንኙነት ኃላፊ አቶ ናትናኤል ፈለቀ እንደገለፁት፣ “አቶ ግርማ ከዚህ ቀደም በአካባቢው ከሚያደርጉት የፖለቲካ እንቅስቃሴ እንዲታቀቡ ማንነታቸውን ከማያውቋቸው ሰዎች ማስፈራሪያ እና ዛቻ ይደርስባቸው እንደነበር ለፓርቲው ሪፖርት አቅርበው ነበር።” ፓርቲውም በቀረበው ሪፖርት መሰረት ክትትል ሲያደርግ እንደነበርም ተናግረዋል። ኮማንደር ታሪኩ በበኩላቸው ከዚህ በፊት ከመምህር ግርማ ጋር ግጭት የነበራቸው ግለሰቦች ያስፈራሯቸው እና ይዝቱባቸው እንደነበር መረጃ መገኘቱን በመግለጫቸው ላይ ተናግረዋል። ማስፈራሪያ እና ዛቻ ያደርሱ ከነበሩት ሰዎች መካከል አንዱም በቁጥጥር ስር ውሎ ምርመራ እየተደረገበት መሆኑን ገልፀዋል። እሁድ ምሽት የተፈፀመው ግድያ፣ ሲደርስባቸው ከነበረው ማስፈራሪያና ዛቻ ጋር ይያያዛል ወይስ አይያያዝም? የሚለውን ጉዳይ ማጣራት እንደሚያስፈልግው አቶ ናትናኤል ገልፀው፤ ኢዜማ ማጣራቱ ተደርጎ እንዳበቃ በይፋ እንደሚገልፅ
DW : ሱዳን የኢትዮጵያ ጦር ኃይል ድንበሬን ተሻግሮ «ወረራ ፈጽሞብኛል» ስትል ከሰሰች። የሀገሪቱ የውጭ ጉዳይ ሚንስትር ትናንት እሁድ እንዳስታወቀው ድርጊቱ በሁለቱ ሃገራት መካከል የነበረውን የድንበር ውዝግብ የሚያባብስ ነው ማለቱን ሮይተርስ ዘግቧል። ኢትዮጵያ የሱዳንን ድንበር ተሻግራ መግባቷ አሳዛኝ ነው ያለው መግለጫው ውጤቱ አደገኛ እና ተቀባይነት የሌለው እንዲሁም በቀጣናው ደህንነት እና መረጋጋት ላይ አሉታዊ ተጽዕኖ ያሳድራል ብሏል። በኢትዮጵያ መንግሥት የውጭ ጉዳይ መሥሪያ ቤት ቃል አቃባይ በኩል በጉዳዩ ላይ ለጊዜው የተሰጠ ምላሽ ባይኖርም ቀደም ሲል የሱዳን ጦር የኢትዮጵያን ድንበር ጥሶ መግባቱን አስታውቆ ነበር። የአሁኑ የሱዳን ክስ ከመሰማቱ በፊት የኢትዮጵያ የውጭ ጉዳይ ሚኒስቴር ባለፈው ቅዳሜ በፌስ ቡክ ገጹ እንዳስታወቀው ሱዳን ውስጥ ከጥቅምት ወር የመጨረሻ ቀናት ጀምሮ በኢትዮጵያውያን ላይ የሚፈጸሙ ዝርፍያ እና የማፈናቀል ተግባራት እንዲቆም አምባሳደር ዲና ሙፍቲ ለሱዳን መንግሥት ጥሪ ማቅረባቸውን ገልጿል። አምባሳደር ዲና አያይዘው «ኢትዮጵያ የሁለቱን ሃገራት የድንበር ይገባኛል ጥያቄን በሦስተኛ ወገን መሸማገል አትፈልግም፤ የሱዳን ጦር በኃይል የተቆጣጠራቸውን አካባቢዎች ለቆ መውጣት ይኖርበታል ።» ማለታቸውም ተዘግቧል። ሱዳን ባለፈው ወር « የኢትዮጵያ የጦር አውሮፕላን ድንበሬን ተሻግሮ ገብቷል » ስትል የኢትዮጵያ መንግሥት ግን ድርጊቱን አስተባብሎ ነበር። እንደሮይተርስ ዘገባ በኢትዮጵያ እና በሱዳን መካከል ባለው የለም መሬት ላይ በሁለቱ ሃገራት መካከል የተፈጠረው የድንበር ይገባኛል ጥያቄ አንድ ክፍለ ዘመን ተሻግሯል።
ይህ ድርጅት በስንዴም ቢዝነስ ውስጥ ከፍተኛውን ሕገወጥ ስራ እንደሚሰራ ይታወቃል። የስንዴም መጋዘኑ ተፈልጎ መወረስ አለበት። ዶላር ራሱ የሚፈቀድለት በስልክ ትእዛዝ ነው። ከጀርባው ያሉ ባለስልጣናት ሊጠኑ ይገባል። ሰሞኑን በቁጥጥር ስር ውሎ በአዲስ አበባ ከተማ መስተዳድር ውሳኔ መሰረት ፡ ተወርሶ መከፋፈል የጀመረው ህገ ወጥ ዘይት ባለቤት የሆነው አፍሪካ ሃ/የ/የግል ማህበር ፡ መሆኑንና የተከሰተውን የዘይት እጥረት ምክንያት ድርጅቱ ዘይት እንዲሸጥላቸው የሸማቾች ማህበራት ድርጅቶችና ግለሰቦች ወደ አከፋፋይ ድርጅቱ አፍሪካ ሃ/የተ/የግ /ማህበር በመሄድ ቢጠይቁም ያገኙት የነበረው መልስ የውጭ ምንዛሪ ስላጣን መግዛት አልቻልንም፤ ከወደብ አልተነሣም፤ መንግስት ሁኔታዎችን አላመቻቸልንም የሚል እንደ ነበር ገልፀዋል። – ሆኖም ግን በድርጅቱ መጋዘን የፓልም ዘይት ሲወርድና ሲራገፍ፤ እንዲሁም ከመጋዘኑ በአሳቻ ሰዓት ወደ ተለያዩ አካባቢዎች እየተጫነ ሲጋዝ በተከታታይ ማየታቸውንና ድርጊቱ አግባብ አለመሆኑን በመረዳት ለክፍለ ከተማው መጠቆማቸውን ገልፀዋል፡፡ – ይህ በእንዲህ እንዳለ የአፋሪካ ሃ/የተ/የግ/ማህበር ለንግድ እና ኢንዱስትሪ ሚኒስትር የኢኒስፔክሽን እና ርጉላቶሪ ዳይሬክቶሬት በቀን 01/06/2013 ከላከው ሪፖርት መረዳት እንደሚቻለው ድርጅቱ በጥር ወር ብቻ በአቃቂ ቃሊቲ እና ንፋስ ስልክ ላፍቶ ክፍለ ከተሞች ባጠቃላይ 1,846,532 ሊትር ፓልም ዘይት ማከፋፈሉን እና በመጋዘኑ የሚገኘው 14,003 ሊትር ብቻ በመሆኑ 3,552,376 ሊትር ፓልም የምግብ ዘይት ወደ አገር ውሥጥ ለማስገባት እንዲፈቀድለት መጠየቁን ያሳያል፡፡ ተጨማሪ ዘይት ማስገባት እንዲችል ዶላር እንዲፈቀድለት አመልክቶ ነበር ።በድርጅቱ ምክትል ስራ አስኪያጅ አቶ ሳዳም ሁሴን መሐመድ ተፈርሞ ለንግድና ኢንዱስትሪ ሚኒስቴር የተላከው የምግብ ዘይት ሪፖርት በራሱ ዘይት አስመጪው ድርጅት መንግስትን
ህወሓቶች የዘመናት ድርጊታቸው ለዚህ አሁን ላሉበት ውርደት፣ ሞትና መደበቅ ዳርጓቸዋል፤ በተንኮልና በሴራ ራሱን አጥፍቷል – አቶ ግደይ ዘርዓጽዮን የሕወሓት መስራች
ህወሓትን ከመሰረቱ ጥቂት ሰዎች መካከል አንዱ የሆኑት አቶ ግደይ ዘርዓጽዮን ይናገራሉ፡- ህወሓቶች የዘመናት ድርጊታቸው ለዚህ አሁን ላሉበት ውርደት፣ ሞትና መደበቅ ዳርጓቸዋል፤ በተንኮልና በሴራ ራሱን አጥፍቷል፤ ትግሉ የተጀመረው ደርግ ወደ ስልጣን ከመምጣቱ በፊት ተራማጅ በሆኑ የትግራይ ተወላጅ ወጣቶች አማካይነት ማህበረ ገስገስቲ ብሔረ ትግራይ (ማገብት) የሚል ማህበርን በመመስረት ነው፤ በህወሓት ውስጥ ማርክሲስት ሌሊኒስት ርዕዮተ ዓለም ሲመሰረት በወቅቱ በተለይም ጥቂቶች የስልጣን መወጣጫ ነበር ያደረጉት፤ ስልጣናቸውን ለማሰንበት ሲሉ መወንጀል ጀመሩ፣ እንኳን በድርጅቱ ውስጥ ሃሳብን አንስቶ የመከራከር መብቱ ይቅርና የሚነሱ ሀሳቦችን በማዋደቅ ልዩነቶች እንዲሰፉ ይደረግ ነበር፣ የአልባንያ ተከታዮች ነን፤ እኛ ማርክሲስት ሌሊኒስት ነን፤ ብለን አላማችንን ለዓለም ህዝብ ማሳወቅ አለብን የሚል አመለካከት ነበራቸው፤ ድርጅቱ ውስጥ የምንሰራው በእምነት ነው፤ ጓደኞቻችን በእኛ ላይ እንደዚህ ዓይነት ሴራ ይሸርባሉ ብለንም በፍጹም አናስብም ነበር፤ ሴራቸውማ በጣም ከባድ ነው፤ እርስ በእርሳቸውም እየተባሉ ነው እዚህ የደረሱት፤ ኢ- ዲሞክራቲክ፤ አፋኝ ሌላ ተቃዋሚ እንዳይታይ የሚያደርግ፤ ለይስሙላ ምርጫ የሚያደርግ፤ በጎን ደግሞ ግልጽና ፍትሃዊ እንዳይሆን ጠንካራ ስራን የሚሰራ፤ ሀገሪቱ በአንድ ፓርቲ ቁጥጥር ስር እንድትወድቅ ያደረገ የተቃወሙትን የገደለ፤ ያፈነ፤ ያሰረ፤ ያሰደደ ነበር፣ ለውጡን አብዛኛው የአገሪቱ ህዝብና ተቃዋሚ ፓርቲዎች በአንድም ይሁን በሌላ ምክንያት ተቀብለዋል፣ ዝርዝር ዘገባውን ሊንኩን ተጭነው ያገኙታል https://www.press.et/Ama/?p=41395
ኢዜማ አባሉና የሆኑት አቶ በተተኮሰባቸው ጥይት መገደላቸውን ገለጸ። ፓርቲው በትዊተር ገጹ ከዚህ በታች ያለውን ጽሁፍ አስፍሯል። የኢዜማ የቢሾፍቱ ከተማ አድአ ምርጫ ወረዳ 1 ሊቀመንበር የነበሩት ግርማ ሞገስ ለገሰ ትላንት እሑድ የካቲት 7 ቀን 2013 ዓ.ም ምሽት በተተኮሰባቸው ጥይት ሕይወታቸው አልፏል። የኢዜማ አባላት እና አመራሮች ይህን ዜና ስንሰማ ከፍተኛ ሐዘን ተሰምቶናል።ኢዜማ በአባሉ ላይ የተፈፀመውን የግድያ ወንጀል በፅኑ የሚያወግዝ ሲሆን ተጨማሪ መረጃዎችን ሰብስበን እንደጨረስን ዝርዝር መግለጫ የምንሰጥ መሆኑን እናሳውቃለን። ለግርማ ሞገስ ቤተሰቦች፣ ወዳጆች እና የትግል አጋሮች ልባዊ መጽናናትን እንመኛለን። የኢዜማ የቢሾፍቱ ከተማ አድአ ምርጫ ወረዳ 1 ሊቀመንበር የነበሩት ግርማ ሞገስ ለገሰ ትላንት እሑድ የካቲት 7 ቀን 2013 ዓ.ም ምሽት በተተኮሰባቸው ጥይት ሕይወታቸው አልፏል። የኢዜማ አባላት እና አመራሮች ይህን ዜና ስንሰማ ከፍተኛ ሐዘን ተሰምቶናል። pic.twitter.com/2zvh0QRCrP — Ethiopian Citizens for Social Justice #Ezema (@ETHZema) February 15, 2021
ለመጪው ብሔራዊ ምርጫ የዕጩዎች ምዝገባ በይፋ ተጀመረ – አዲስ አበባ እና ድሬዳዋ ከተማ አስተዳደርን ጨምሮ በቤኒሻንጉል ጉሙዝ፣ ጋምቤላ፣ ኦሮሚያ እና ሐረሪ ክልሎች የዕጩዎች ምዝገባ ዛሬ ተጀምሯል። – ምዝገባው የሚከናወነው የኢትዮጵያ ብሔራዊ ምርጫ ቦርድ ለዕጩዎች ምዝገባ ባወጣው ከየካቲት 8 እስከ የካቲት 21 ቀን 2013 ዓ.ም. የጊዜ ሰሌዳ መሠረት ነው። – የምርጫ ክልሎቹ በተጠቀሱት ጊዜያት የዕጩዎች ምዝገባ የሚያከናውኑት ለምርጫ ክልል እና ለዞን ማስተባበሪያ ጽሕፈት ቤት ሊያገለግሉ የሚችሉ ቢሮዎችን በማዘጋጀታቸው መሆኑን ቦርዱ ገልጿል። – በአፋር፣ አማራ፣ ሲዳማ፣ ደቡብ እና ሶማሌ ክልሎች ከየካቲት 5 እስከ 14 ቀን 2013 ዓ.ም ለዕጩዎች ምዝገባ የሚውሉ ቁሳቁሶች እንደሚጓጓዙ እና የዕጩዎች ምዝገባ አስፈጻሚዎች ሥልጠና እንደሚሰጥም ቦርዱ አመልክቷል።
(አብመድ) በወልቃይት ጠገዴ ሰቲት ሑመራ ዞን የሕግ ማስከበር ዘመቻው በስኬት ከተጠናቀቀበት ማግስት ጀምሮ ነዋሪዎች በነጻነት መደበኛ እንቅስቃሴ መጀመራቸውን ዞኑ አስታውቋል። መንግሥትም ዞኑን መልሶ ለማደራጀት መጠነ ሰፊ እንቅስቃሴ እያደረገ መሆኑን የዞኑ ብልጽግና ጽሕፈት ቤት ኀላፊ አሸተ ደምለው ገልጸዋል። በዚህም አብዛኛው የማኅበራዊና ኢኮኖሚያዊ ተቋማት አገልግሎት መስጠት እንዲጀምሩ መደረጉን ተናግረዋል። አቶ አሸተ እንደተናገሩት በዞኑ ከሚገኙ አራት ሆስፒታሎች መካከል ሦስቱ ሙሉ አገልግሎት እየሰጡ ይገኛሉ። ከ21 ጤና ጣቢያዎች ውስጥም 18 የሚሆኑት አገልግሎት መስጠት ጀምረዋል፣ ቀሪ 66 ጤና ኬላዎችን ሥራ ለማስጀመር በትኩረት እየተሠራ መሆኑን አመላክተዋል። የጤና አገልግሎት ተቋማት በፍጥነት ወደ ሥራ እንዲመለሱ የአማራ ክልል መንግሥት ባለሙያዎችን ልኮ በማገዝ፣ መድኃኒትን ጨምሮ ሌሎች ቁሳቁስ እና የሰው ኀይል በማሟላት ከፍተኛ እገዛ እያደረገ መሆኑን አንስተዋል። በትምህርት ዘርፉም ተዘግተው የነበሩ ትምህርት ቤቶችን በማደራጀት ሥራ እንዲጀምሩ መደረጉን አስረድተዋል። በዞኑ ከሚገኙ 219 ትምህርት ቤቶች መካከል 131 የሚሆኑት ተከፍተዋል፣ ተማሪዎችን ተቀብለው ማስተማር መጀመራቸውንም ጠቅሰዋል። ባንኮችን ጨምሮ ሌሎች አገልግሎት ሰጪ ተቋማትም ወደ መደበኛ ሥራቸው መመለሳቸውን ነው የወልቃይት ጠገዴ ሰቲት ሑመራ ዞን ብልጽግና ጽሕፈት ቤት ኀላፊው የተናገሩት። አስተማማኝ ሰላም መፈጠሩን ተከትሎ የዞኑ ነዋሪዎች ወደ መደበኛ እንቅስቃሴ መመለሳቸውን የተናገሩት አቶ አሸተ የአገልግሎት አሰጣጡን የተሟላና ተደራሽ ለማድረግም አበረታች እንቅስቃሴ እየተደረገ መሆኑን አስገንዝበዋል። የአማራ ክልል መንግሥት በሕግ ማስከበር ዘመቻው ደመወዛቸው ሳይከፈላቸው ችግር ውስጥ ለነበሩ የመንግሥት ሠራተኞች የሁለት ወር ደመወዛቸውን እንደከፈለም ተናግረዋል። አቶ አሸተ እንዳሉት የመንግሥት ሠራተኞቹ በሚሠሩባቸው ተቋማት ተመልሰው
አሳማኝ ምክንያት ያልቀረበበት የነዳጅ ዋጋ ጭማሪ – ሲራራ – Sirara ከሰሞኑ በነዳጅ የመሸጫ ታሪፍ ላይ መንግሥት ለሁለተኛ ጊዜ ማስተካከያ አድርጓል፡፡ በዚህ መሠረት ቀድሞ በ21 ብር ከ57 ሳንቲም ይሸጥ የነበረው ቤንዚል ዛሬ 25 ብር ከ82 ሳንቲም ዋጋ ተቆርጦለት እየተሸጠ ይገኛል፡፡ ይህ ጭማሪ የተደረገው በአንድ ወር ውስጥ ሲሆን፣ ጭማሪው ሊያመጣ የሚችለው ኢኮኖሚያዊ ምስቅልቅል ከፍተኛ ነው፡፡ የነዳጅ ዋጋ ማስተካከያ ከተደረገበት ቀን ማግስት ጀምሮ በገበያው በምርቶች ላይ የዋጋ ጭማሪዎችን መመልከት ጀምረናል፡፡ በዓለም ዐቀፍ ገበያው ላይ የታየ የነዳጅ ዋጋ ጭማሪ ሳይኖር በኢትዮጵያ ይህን መሰል የዋጋ ማስተካከያ መደረጉ አገባብነቱ እስከምን ድረስ እንደሆነ ግልጽ አይደለም፡፡ በግሌ ይህ ዓይነቱ እርምጃ በዚህ ሰዓት መወሰዱ አግባብ ነው የሚል እምነት የለኝም፡፡ ምናልባት በዓለም ገበያ ላይ ዋጋው እየጨመረ መጥቶ በአገር ውስጥ የዋጋ ማስተካከያው ተደርጎ ቢሆን ኖሮ የመንግሥት ውሳኔ አሳማኝ መሆን በቻለ ነበር፡፡ ከዚህ በፊት በነበረው ልምድ መንግሥት በዓለም ገበያ ላይ የነዳጅ ዋጋ ሲጨምር መንግሥትም መጠነኛ ማስተካከያ ያደርግ ነበር፡፡ አሁን ዋጋውን ለመጨመር ያነሳሳው ኢኮኖሚያዊ ምክንያት ግልጽ አይደለም፡፡ የዓለም ገበያ ላይ የነዳጅ ዋጋ ሳይጨምር መንግሥት በራሱ ተነሳሽነት ዋጋውን መጨመሩ ዜጎች በመንግሥት ላይ ያላቸውን የፖሊሲ ተዓማኒነት እየሸረሸረ እንዳይሄድ ትልቅ ስጋት አለኝ፡፡ መንግሥት ከዚህ ቀደም በነዳጅ ላይ ሲያደርግ የነበረውን ድጎማ ለማቆም ቢፈልግ አንኳ ቀድሞ አሳውቆ ቀስ በቀስ ጭማሪውን ማድረግ ነበረበት፡፡ በአንዴ የሚደርግ የዋጋ ማስተካከያ ገበያውን መረበሹ የማይቀር ነው፡፡ መንግሥት ይህን የሚያደርገው ከዓለም ዐቀፍ የገንዘብ ድርጀት የተቀበለውን
“የብልጽግና ማንፌስቶ ኮንትራት ሳይሆን ቃል ኪዳን ነው፤ የፖሊሲ ሰነዱም ድርሰት አይደለም” – የኢፌዴሪ ጠቅላይ ሚንስትር እና የብልጽግና ፓርቲ ፕሬዚዳንት ዶክተር ዐብይ አህመድ (ኢ.ፕ.ድ)“የብልጽግና ማንፌስቶ ኮንትራት ሳይሆን ቃል ኪዳን ነው፤ የፖሊሲ ሰነዱም ድርሰት አይደለም፤” ሲሉ የኢፌዴሪ ጠቅላይ ሚንስትር እና የብልጽግና ፓርቲ ፕሬዚዳንት ዶክተር ዐብይ አህመድ ተናገሩ፡፡ – ዶክተር ዐብይ የፓርቲው የማኑፌስቶና የመወዳደሪያ ምልክት ይፋ የማድረጊያ መርሃ ግብር ላይ ባስተላለፉት መልዕክት፤ የብልጽግና ማንፌስቶ በህዝቡ እና በፓርቲው መካከል የተገባ ቃል ኪዳን እንጂ ኮንትራት አይደለም፤ ሰነዱም ቃልኪዳኑን መፈጸሚያ ሰነድ እንጂ ድርሰት አይደለም ብለዋል፡፡ – ዶክተር ዐብይ በመልዕክታቸው “በእኛና በህዝባችን መካከል የምንገባው ኮንትራት ሳይሆን፤ በእኛ እና በህዝባችን መካከል የምንገባው ቃልኪዳን ነው፡፡ ምክንያቱም ኮንትራት በሁለትዮሽ ስምምነት ላይ ስለሚመሰረት፤ አንዱ ማድረግ ሲያቅተው የሚፈርስ ነው፡፡ ቃል ኪዳን ግን በሁለትዮሽ ቁርጠኝነት ላይ የሚመሰረት እንደመሆኑ፤ አንዱ ቢደክም ሌላው እያገዘው የሚዘልቅ የሁሉንም ተሳትፎ የሚጠይቅ ነው” ብለዋል፡፡ በመሆኑም ይህ ቃልኪዳን የያንዳንዱን የብልጽግና አባል በፍጹም ቁርጠኝነት ራሱን መስጠትና ማገልገል ላይ የሚመሰረት፤ የምንፈልጋትን ኢትዮጵያ ከህዝባችን ጋር በመተባበር ለትውልድ የምናስረክብበት ነው ብለዋል፡፡ – “ይህ ሰነድ ድርሰት አይደለም፤ ብዙዎች ድርሰት እያዘጋጁ ነው፡፡ ሆኖም ፖሊሲ ድርሰት መሆን አይችልም፤ ማንፌስቶም ድርሰት አይሆንም፡፡ ለአንድ አመት የሚዘጋጅ ጉዳይም አይደለም፡፡ በሰፊ የመረጃ ማሰባሰብ፣ መተንተንና ከዛ ተምሮ ለነገ የሚሆን አበይት ጉዳዮችን አካቶ ለገባነው ቃል ኪዳን የምንሄድበት ሰነድ ነው፡፡ በመሆኑም ከወርና ከሁለት ወር በኋላ እኔ ፖሊሲ አለኝ ማለት ብቻውን ትርጉም አይኖረውም፡፡ እናም ፖሊሲ
ኢትዮ ኤፍ ኤም – በአዲስ ትናንት እና ከትናንስ በስቲያ በተለያዩ ቦታዎች በተከሰቱ ድንገተኛ አደጋዎች የሶስት ሰዎች ህይወት ሲያልፍ 2 ሚሊዮን ብር የሚገመት ንብረት መውደሙ ተገልጿል። የመጀመርያው የሞት አደጋ የተከሰተው በአዲስ ከተማ ክፍለ ከተማ ወረዳ ስድስት የ29 አመት ሴት ልጅ ወንዝ ውስጥ ገብታ ህይወቷ አልፏል፡፡ ሌላው በቦሌ ክፍለ ከተማ ወረዳ 12 ሁለት ወጣት ወንዶች ጉድጓድ ውስጥ ገብተው ሂወታቸው ማለፉን የእሳት እና የአደጋ ስጋት ስራ አመራር ኮሚሽን ለኢትዮ ኤፍ ኤም አስታውቋል፡፡ በተያያዘ ዜና በከተማዋ በደረሱ ድንገተኛ የእሳት አደጋዎች በሁለት ሰዎች ላይ ከፍተኛ አደጋ መድረሱን ኮሚሽኑ ጨምሮ ገልጿል፡፡ በኮልፌ ክፍለ ከተማ ወረዳ ሶስት በመኖርያ ቤት እና በሸቀጣ ሸቀጥ መደብር ላይ በደረሰው የእሳት አደጋ ሁለት ወጣቶች በአደጋው ከባድ ቁስለት ደርሶባቸዋል ተብሏል፡፡ በዚሁ አደጋ ምክንያትም ሁለት ሚሊየን ብር የሚጠጋ ንብረት የወደመ ሲሆን 12 ሚሊየን ብር የሚጠጋ ንብረት ደግሞ ማዳን እንደተቻለ ኮሚሽኑ አስታውቋል፡፡
ግሎባል አሊያንስ ከሌሎች የሰብዓዊ መብት ማኅበራትና የኢትዮጵያ ቀይ መስቀል ጋር በመሆን ለትግራይና ለመተከል ተጎጂዎች እርዳታ ለማሰባሰብ የሚያደርገው ርብርብ፣ ኢትዮጵያ ውስጥ እየተለመደ የመጣውን የተቸገሩ ሰዎችን ለመርዳት በማንነት እና በብሔር የመቧደን እንቅስቃሴ የመቀየር አላማ እንዳለው የድርጅቱ ዴሬክተር አርቲስት ታማኝ በየነ ለአሜሪካ ድምፅ ገልጿል። በአጠቃላይ ኢትዮጵያ ውስጥ ያለው ችግር በቀላሉ በእርዳታ ብቻ እንደማይፈታ የሚናገሩት ታማኝ በየነ፤ እርዳታ ማሰባሰቡ ቢያንስ አንደኛው አንደኛውን“አለሁልህ” የሚል ስሜት መፍጠሪያ ነው ያለ ሲሆን፣ ይህ ሐሳባቸው ተቀባይነት አግኝቶ ፤ሰዎች ከአንድ የታሸገፓስታ ጀምሮ ያላቸውን በማዋጣት ላይ መሆናቸውንም ገልጿል። /ቃለ ምልልሱን ከተያያዘው የድምጽ ፋይል ያዳምጡ።/
የጆን ቢዴን አዲሱ አስተዳደር በሕዳሴ ግድብ ድርድር ዙሪያ ለረጅም ጊዜ በተፈጠረው አለመግባባት ውስጥ ‘አዎንታዊ’ ሚና የመጫወት ዕድል ይኖር እንደሆነ ለማወቅ የ GERD ን ጉዳይ እያጠና መሆኑ ተሰምቷል። በግብፅ ፣ በሱዳን እና በኢትዮጵያ መካከል በታላቁ የኢትዮጵያ ህዳሴ ግድብ (GERD) በተፈጠረው አለመግባባት “በድርድር መፍትሄ” ላይ መድረስ አሜሪካ ታምናለች ”ሲሉ የዩናይትድ ስቴትስ የውጭ ጉዳይ ሚኒስቴር ቃል አቀባይ ቅዳሜ ከ Mehwar የግብፅ የቴሌቪዥን ጣቢያ ጋር ባደረጉት ቃለምልልስ ተናግረዋል ፡፡ አሜሪካ ከሜክሲኮ ከካናዳ ጋር የነበረውን የውሐ ጉዳዮች አለመግባባት በድርድር መፍታቷን ያስታወሱት ሪጅናል ቃል አቀባዩ የሆኑት ሳሙኤል ዋርበርግ ዩናይትድ ስቴት፣ በሜክሲኮ እና በካናዳ መካከል የተደረጉ ስምምነቶችን መሰረት አድርጉ በሕዳሴው ግድብ ዙሪያ የሚደረጉ ስምምነቶች በድርድር ሊቋጩ ይገባል ብለዋል። ፕሬዝዳንት ጆ ቢደን በጥር መጨረሻ ላይ ስልጣን ከያዙበት ጊዜ አንስቶ የአሜሪካው ባለስልጣን በ GERD ውዝግብ ጉዳይ ላይ የዩናይትድ ስቴትስ ባለሥልጣን የሰጠው የመጀመሪያ የዋርበርግ አስተያየት ነው ፡፡ የቢድን አስተዳደር ለረዥም ጊዜ በቆየው ድርድር ውስጥ ምን ሚና ሊጫወት ይችላል ለሚለው ጥያቄ በሰጡት ምላሽ ዋርበርግ አዲሱ አስተዳደር በመጀመሪያ “ሁሉንም ድርድሮች እና ያለፉትን ዓመታት የአሜሪካ ጥረቶች ሁሉንም ዝርዝሮች እና ውጤቶች መገንዘብ አለበት” ብለዋል ፡፡ አሜሪካ ሶስቱ ሀገሮች ለተፈጠረው ውዝግብ መውጫ መንገድ ያገኙታል ብላ እንደምትጠብቅ ገልፀው “ግብፅ ውስጥ ከቆየሁባቸው ዓመታት ጀምሮ ግብፃውያን ለሱዳን እና ለኢትዮጵያውያን ወንድማማቾች ያላቸውን መልካምነት አውቃለሁ ብለዋል። ቃል አቀባዩ አክለውም አዲሱ አስተዳደር ጉዳዩን በመመልከት “አዎንታዊ” ሚና የመጫወት ፣ በውይይቱ እንደ አስታራቂ
ሙዓዘ ጥበባት ዳንኤል ክብረት ይናገራሉ… በጠላቶቻችን የጥፋት ድግስ ልክ ህዝቡ ተባባሪ ቢሆን ይቅር ኢትዮጵያ ምስራቅ አፍሪካም አይተርፍም፤ ኢትዮጵያ የ88 ብሔር ብሔረሰቦች መኖሪያ ናት ሲባል እንዲሁ ዝም ተብሎ የሚገለጽ ጉዳይ አይደለም፤ እነዚህ ብሔር ብሔረሰቦች የግብዣ ጥሪ ደርሷቸው መጥተው የቀሩ ሳይሆን ኢትዮጵያንና ኢትዮጵያዊነታቸውን ለማስቀጠል ልዩነታቸውን ወደ ጎን በመተው አንዱ ሌላውን ለማትረፍ ብዙ ዋጋ ከፍለዋል፣ ከ80 ወይም ከዚያ ዓመት በፊት ሙስሊሙና ክርስቲያኑ እንዲዋጉ ተደርጓል፤ ነገር ግን ጦርነቱ ጠላቶች በገመቱት ልክ ሳይሆን ሁለቱም ወገኖች ጉዳዩ ስህተት መሆኑን ተረድተው ከታረቁ በኋላ እስከ ዛሬ ድረስ አብሮ በሰላምና በፍቅር ዘልቀው ኢትዮጵያን ማስቀጠል ችለዋል፤ ጦርነቱ በዓይነቱ ልዩ እንዲሆንና ኢትዮጵያ እንዲያበቃላት በተለይ የውጭ ሃይሎች ያደረጉት ድጋፍ ከፍተኛ ቢሆንም፤ ህዝባችን አስተዋይ በመሆኑ ባሰቡት ልክ የተበታተነች ኢትዮጵያን ማየት አልቻሉም፤ አሁን ደግሞ ስልታቸውን ቀይረው ከፍተኛ ገንዘብ በመመደብ ህዝቡ በብሔር እንዲባላ በየክልሉ የጠነሰሱት የግድያ፣ የሁከትና የብጥብጥ እንዲሁም የመፈናቀል ሴራ በህዝባችን አስተዋይነት ሊመክን ችሏል፤ ባለፉት 27 ዓመታት፣ ይቅር በክርስቲያንና በሙስሊም መካከል፣ በክርስቲያንና በክርሲቲያን መካከል እንዲሁም በሙስሊምና በሙስሊም መካከል የተዘራው ጥላቻና ያለመተማመን አደገኛ ነበር፤ ግን አገሪቱ ጠንካራ ማህበራዊ መስተጋብሮችና ታሪካዊ ትስስሮች ስላላት የታሰበው ሊሆን አልቻለም፤ ኢትዮጵያ በደህና ጊዜ በሃይማኖትና በባህላዊ ረገድ በጣለችው ጠንካራ መሰረት ከተነሳባት ከብዙ ማዕበል መትረፍ ችላለች፤ ከመሀል ወደ ዳር አካባቢዎች፣ ከዳር አካባቢዎች ወደ መሀል ሲደረጉ በነበሩ እንቅስቃሴዎች ያልተጋባና ያልተዋለደ የለም፤ በደም የተሳሰሩ ህዝቦችን ለመለያየት ሲደረግ የነበሩ ሙከራዎች አልተሳኩም፣ በምስራቅ፣ በደቡብና በመካከለኛ አፍሪካ
‹‹በግፍ አይዘምቱም ከተዘመተባቸው አይረቱም›› ‹‹ማስተማሪያም አታድርገኝ ማስተማሪያም አትንሳኝ›› የሚለው ድንቅ የኢትዮጵያዊያን አባባል ለኢትጵያ ጠላቶች አልተገለጠላቸውም፡፡ የኢትዮጵያ ጠላቶች ከተሸናፊዎቹ አይማሩም፤ እሳት እንደሚያቃጥል እያዩ ወደ እሳት ይወርዳሉ፣ በእሳት ተቃጥለው ሳይመለሱ ይቀራሉ፡፡ – (አብመድ) ኢትዮጵያ ለማሸነፍ ብቻ የተፈጠረች ነጻነት ያለው ሕዝብ ያለባት ነጻ ሀገር መሆኗን እያወቁ አሸናፊነቷን ማመን ይቸግራቸዋል፡፡ ለማሸነፍ ሌላ እድል ይሞክራሉ፣ የኢትዮጵያን ታሪክ ከፍ አድርገው እነርሱ ከታሪክ ይወርዳሉ፣ ኢትዮጵያን የነካ ሁሉ መዝገቡ ጥቁር ይሆናል፣ ኢትዮጵያ ደግሞ መዝገቧ የወርቅ ይሆናል፡፡ ሊቃውንት ‹‹ኢትዮጵያዊያን በግፍ አይዘምቱም ከተዘመተባቸው አይረቱም›› ይላሉ፡፡ ኢትዮጵያን የነኳት ይወድቃሉ፣ በክፉ የተመኟት ያልቃሉ፣ በክፉ ያሰቧት አስቀድመው ይሸበራሉ፤ ይናወጻሉ፤ ከማዕልት እስከ ሌሊት ከሌሊት እስከ ማዕልት ሳይቋረጥ የሚፀለይባት ሀገር ናት ኢትዮጵያ፡፡ ይህ ፀጋ ለማንም ሀገር አልተሰጠም ከኢትዮጵያ ውጭ፤ የመነኮሳቱ ፀሎት፣ የቅዱሳኑ ምህላ፣ የሼሑ ዱዓ ኢትዮጵያን ከምንም ነገር ጠብቋት ይኖራል፡፡ ዓለም ላይ በአሸናፊነት የሚሄድ ኢትዮጵያዊ ብቻ ነው፡፡ ነጻ ሀገር ነጻ ሕዝብ ነውና፡፡ ኢትዮጵያዊነት እሳት ነው፡፡ ቢጠጉት የሚያቃጥል፣ ቢይዙት የሚቀቀል፡፡ – ኢትዮጵያ ለምድር የተበረከተች ልዩ ስጦታ ናት፡፡ በምድር የሚተካላት ያለ አይመስልም፡፡ ስጋ ከደም ተለይቶ እንደማይኖር ሁሉ ኢትዮጵያዊያንም ከኢትዮጵያዊነት ተለይተው መኖር አይችሉም፡፡ ኢትጵያዊነት እስትንፋስ፣ ኢትዮጵያዊነት መልካም ልሳን፣ ኢትዮጵያዊነት ቅዱስ መንፈስ፣ ኢትዮጵያዊነት ግርማ ሞገስ፣ ኢትዮጵያዊነት የማይደፈር የማይገሰስ፣ ኢትዮጵያዊነት በምርምር የማይደረስ ረቂቅ ነው፡፡ ኢትዮጵያዊያን ፈጣሪ ይሰማቸዋል፡፡ ይጠብቃቸዋል፣ ያቅባቸዋል፣ ጠላቶቿን ፈጥኖ ያስገዛለቸዋል፣ ሀገራቸውን ዳሯን እሳት መሀሏን ገነት ያደርግላቸዋል፡፡ ኢትዮጵያ የአፍሪካ የነጻነት ሰንደቅ፣ የአማኒያን ሀገር፣ ከሁሉም የቀደመች፣ ሚስጥሯ ያልተደረሰባት፣ የባዕድ ንጉሥ
በቤኒሻንጉል ጉሙዝ ክልል ብሄርን መሰረት አድርገው ህይወት ያጠፉ 89 ግለስቦች በጽኑ እስራት እንዲቀጡ ተወሰነ በቤኒሻንጉል ጉሙዝ ክልል በአዳቡል ድማሉ ወረዳ በደለቲ፣ ኮንቦድሽ እና በዮንግ ቀበሌዎች ብሄርን መሰረት አድርገው ህይወት ባጠፉ 89 ግለስቦች ላይ እስከ 23 ዓመት ድረስ በጽኑ እስራት እንዲቀጡ ተወሰነ። የፌዴራል ዐቃቤ ህግ በእነ ዳዊት አብዲሳ መዝገብ ክስ ካቀረበባቸው 117 ሰዎች መካከል በ89ኙ ላይ እንደ ወንጀል ተሳትፏቸው ከ7 – 23 ዓመት ጽኑ እስራት እንዲቀጡ ተወስኗል። ቅጣቱ ሊጣል የቻለው ተከሳሾቹ በነኃሴ ወር 2010 ዓ.ም በቤኒሻንጉል ጉሙዝ ክልል በአዳቡል ድማሉ ወረዳ፤ በደለቲ፣ ኮንቦድሽ እና በዮንግ ቀበሌዎች ብሄርን መሰረት አድርገው በፈጸሙት ወንጀል የ30 ሰዎች ህይወት እንዲያልፍ፣ 13,500 ነዋሪዎች ከቄዬአቸው እንዲፈናቀሉ እና 1,396 ቤቶች እንዲቃጠሉ በማድረጋቸው እንደወንጀል ተሳትፏቸው በወንጀል ህጉ አንቀጽ 240 (3) እና 539 (1) ሀ ስር ክስ ተመስርቶባቸው ቆይቷል። ጉዳዩን ቀርቦለት የነበረውም የፌዴራሉ ከፍተኛ ፍርድ ቤት ተዘዋዋሪ ወንጀል ችሎት የክርክር ሂደቱ ተጠናቆ የካቲት 5 ቀን 2013 ዓ.ም በዋለው ችሎት በሰጠው ፍርድ መሰረት በ89 ተከሳሾች ላይ እንደተሳትፏቸው ደረጃ ጥፋተኛ መሆናቸውን አረጋግጦ ከ7 ዓመት እስከ 23 ዓመት ጽኑ እስራት እንዲቀጡ ወስኗል፡፡ ዐቃቤ ህግ በቀጣይም በተለያዩ ቦታዎች በንጹሀን ላይ በተፈጸሙ ወንጀሎች ዙሪያ የሚያካሂዳቸውን ምርመራዎች ውጤታማነት በማረጋገጥ የህግ ተጠያቂነትን በማስፈን እና የህዝቡን ሰላም እና መረጋጋት ለማረጋገጥ በሚደረግ ጥረት ውስጥ በህግ የተጣለበትን ኃላፊነት ለመወጣት ተገቢውን ጥረት የሚያደርግ መሆኑን ገልጿል። ህዝቡም ወንጀል አድራጊዎችን በማጋለጥ፣ መሸሸጊያ በማሳጣት የራሱን
“ደምቢዶሎ ሴት ተማሪዎች የሚታፈኑበት መሆን የለበትም!” አቶ ደመቀ መኮንን – ጠሚ ዐቢይ አሕመድ፣ ም/ጠሚ ደመቀ መኮንን፣ አቶ ብናልፍ አንዱዓለም፣ ሺመልስ አብዲሳና ሌሎችም ከፍተኛ የመንግስት ኃላፊዎች በቄለም ወለጋ ደምቢዶሎ ተገኝተዋል፣ የመንገድ ፕሮጀክት ለማስጀመር። በዚህ ወቅት አቶ ደመቀ መኮንን፣ “ደምቢዶሎ ተማሪዎች የሚሰጉበት፣ ሴት ተማሪዎች የሚታፈኑበት መሆን የለበትም” ብለዋል። – አቶ ደመቀ የታገቱ የደምቢዶሎ ዩኒቨርሲቲ አማራተማሪዎች ጉዳይ የት እንደደረሰ በግልጽ የተናገሩት ነገር የለም:: – ጠቅላይ ሚስትር ዐቢይ አሕመድ የደምቢዶሎ- ወጊ – ዶላ ሎት 1 የመንገድ ስራን ደምቢዶሎ በመገኘት አስጀምረዋል።በመንገድ ማስጀመሪያ መርኃግብሩ ላይ ምክትል ጠቅላይ ሚኒስትርና የውጭ ጉዳይ ሚኒስትር ደመቀ መኮንን፣ ቀዳማዊት እመቤት ዝናሽ ታያቸውና የኦሮሚያ ክልል ርዕሰ መስተዳድር አቶ ሽመልስ አብዲሳ ተገኝተዋል። –
መከላከያ ሰራዊት፣በአገራዊ ክብራችንና በህልውናችን ላይ የጦርነት ነጋሪት የጎሰሙ ከሃዲ ፣ ዘራፊና ቀቢፀ-ተስፋ የጁንታ ስብስቦችን ያሳፈረ ፅኑ-ኃይል ነው።- ሌ/ጄ ባጫ ደበሌ
“የኢፌዴሪ መከላከያ ሰራዊት፣በአገራዊ ክብራችንና በህልውናችን ላይ የጦርነት ነጋሪት የጎሰሙ ከሃዲ ፣ ዘራፊና ቀቢፀ-ተስፋ የጁንታ ስብስቦችን ያሳፈረ ፅኑ-ኃይል ነው።” ሌ/ጄ ባጫ ደበሌ ። ሌ/ጀ ባጫ ፣ ከመከላከያ ሚዲያ ጋር በነበራቸው ቆይታ ፣ የሰራዊታችንን አሁናዊ ግዳጆችና ተያያዥ ጉዳዬችን አንስተዋል። ~ ሰራዊታችን የተፈፀመበትን ክህደትና ጥቃት ቀልብሶ እየተሰዋ ፣ እየቆሰለና እየደማ በዘርፈ-ብዙ ፈተናዎች መሃል ዋጋ እየከፈለ አገር አድኗል። ~ የጁንታውን ከፍተኛ አመራሮች ሰራዊታችን አይገባበትም ብለው ከተማመኑበት ዋሻ ድረስ በመዝለቅ ከተደበቁበት በማውጣት ለህግ በማቅረብ ላይ ሲሆን ፣ ቀሪ እና ተፈላጊዎችንም በከፍተኛ ወኔና ጀግንነት በማደን ላይ ይገኛል። ~ ጁንታው ከሰሜን ዕዝና በትግራይ ክልል ከሚገኙ የመከላከያ ተቋማት ዘርፏቸው የነበሩ ተሽከርካሪዎችን ፣ ነዳጅ ፣ ተተኳሾች ፣ የህክምና ቁሳቁሶችና መድሀኒቶች ፣ የቢሮ መጠቀሚያዎች ፣ ዱቄትና ስኳር እንዲሁም የተለያዩ ወታደራዊ ንብረቶችን አርቀው ከደበቁበት በማውጣት ወደ አገልግሎት የመመለስ ስራዎች በመሰራት ላይ ናቸው። ~ የሰሜን ዕዝን ጨምሮ በክልሉ ይገኙ የነበሩ የተቋሙ ማሰልጠኛዎች ፣ የሰሜን አየር ምድብ ፣ የውጊያ ድጋፍ አገልግሎት ቢሮዎች ፣ ካምፖችና ዲፖዎች እንደ አዲስ በመገንባት ላይ ናቸው። ~ ከሃዲዎችንና ሌባን የማይደግፈው ፣ ሀይማኖተኛውና ሰራዊቱን እንደ ልጁ የሚያየው የትግራይ ህዝብ ፣ ጁንታው ባደረሰው ከፍተኛ ውድመት ተጠቂ በመሆኑ ፣ አርሶአደሩ ከቃጠሎ የተረፈውን ሰብሉን እንዲሰበስብ ፣ ከተሜውም ወደነበረው የተረጋጋ ህይወት እንዲመለስ ሰራዊቱ በትጋት በመስራት ላይ ነው። ~ የገጠሩ አርሶ አደር የከሃዲዎች ግፍ ገፈት-ቀማሽ የነበረ በመሆኑ፣ አቀባበሉ የላቀ ቢሆንም ፣ በአንዳንድ የክልሉ ከተሞች የሚገኙ
በአዲስ አበባ በሕገ ወጥ መንገድ ተከማችቶ የተገኘ ከ2 ሚሊዮን ጄሪካን በላይ ፓልም የምግብ ዘይት በቁጥጥር ስር ዋለ በአዲስ አበባ ከተማ በተለምዶ ጀሞ ሚካኤል ተብሎ በሚጠራው አካባቢ በልዩ ስሙ አንበሳ ጋራዥ በሚባለው ቦታ በሕገ ወጥ መንገድ ተከማችቶ የተገኘ ከ2 ሚሊዮን ጄሪካን በላይ ፓልም የምግብ ዘይት ዛሬ በቁጥጥር ስር ውሏል፡፡በሕገ ወጥ መንገድ የተከማቸው ዘይት ሊያዝ የቻለው ፌዴራል ፖሊስ እና የላፍቶ ክፍለ ከተማ አስተዳደር ከኅብረተሰቡ የደረሳቸውን ጥቆማ መነሻ በማድረግ ለ2 ሳምንታት ባደረጉት ጥብቅ ክትትል ነው፡፡EBC – ተደብቆ ከተገኘው አንድ መርከብ ጀሪካን ዘይት ጀርባ ያለው ባለሃብት ማን ነው ? – ዋሲሁን ተስፋዬ ……… አሁን ገበያ ላይ ባለው ዋጋ ከአንድ ቢሊየን ብር በላይ የሚያወጣ ከ2 ሚሊዮን ጄሪካን በላይ ፓልም የምግብ ዘይት ጀሞ አንበሳ ጋራዥ አጠገብ በሚገኝ መጋዘን ውስጥ ተደብቆ መገኘቱን በዜና ሰምተናል ። ህዝብ በዘይት እጦት ሲማረር ይህን የሚያህል ጀሪካን ደብቆ የተገኘው ባለሃብት ስም ፖሊስ ለምን ይፋ አያደርግም ? በርግጥ ይህን ያህል ሃብት በፖሊስ ሊያዝበት እንደሆነ ያወቀው ሰው ፖሊስን በመደለያ ለመያዝና ጉዳዩን ለማፈን ጥረት ሳያደርግ የሚቀር አይመስለኝም ፡ ሆኖም ፖሊስ በዚህ ሳይደለል ይህን በቢሊየን የሚቆጠር ህገወጥ ክምችት መያዙ ግዴታውም ቢሆን መመስገንም አለበት ። ሆኖም ግን ከመያዙ ዜና በተጨማሪ ፡ ባለቤትነቱ የእንትና በሆነው እንደዚህ የሚባል ድርጅት የተቀመጠ ዘይት ነው ብሎ ለምንድነው የማይነግረን ? – የሚሊየን ሰወች ችግር ምንም ሳይመስለው ፡ አንዳንድ ጀሪካን ዘይት ቢገዛ እንኳን ሁለት
ናብቶም ኣብ መላእ ዓለም ተበቲንኩም ዘለኹም ሰዓብቲ ኦርቶዶክስ ተዋህዶ ቤተክርስቲያን ኤርትራ። ኣቐዲምና ዕዙዝ ዝኾነ መንፈሳዊ ሰላምታና ነቕርበልኩም፣ ቀጺልና ብሰንኪ እዚ ኣብ ዓለምና ተኸሲቱ ዘሎ ተላባዒ ሕማም ኮሮና ህዝቢ ኣብ ቤተክርስቲያን ተኣኪቡ ክጽልን ክሰግድን ኣጸጋሚ ኮይኑ ስለዝሎ ምእመናን ኣብ ቤቶም ኮይኖም ምእንቲ ክከታተሉን ክሰግዱን ኩሉ እቲ ኣብ ሰሙነ ሕማማት ዝካየድ ናይ ጸሎትን ስግደትን መደብ ካብ ጽባሕ ሰኑይ ጀሚሩ ክሳብ ትንሳኤ በዚ ኣብ ታሕቲ ዘሎ መስመር ብቐጥታ ክመሓላለፍ እዩ። እቶም ዝከኣልኩም ምሳና ሓቢርኩም ክትጽልዩን ክትሰግዱን ብኣኽብሪት ንዕድም።
"መልዐ ወዐብየ ወተለዓለ ቃለ እግዚአብሔር ወበዝኀ ወተወሰከ ውስተ ቤተክርስቲያን ቅድስት። ወበዝኁ ሕዝብ እለ አምኑ በእግዚእነ ኢየሱስ ክርስቶስ ዘሎቱ ስብሐት ለዓለም ዓለም አሜን። ናይ እግዚአብሔር ቃል መልአ ዓበየ'ውን ተለዓለ ድማ፡ ቅድስቲ ኣብ ዝኾነት ቤተክርስቲያን በዚኁ ተወሰኸ። ብጐይትና ኢየሱስ ክርስቶስ ዚአምኑ ከኣ በዝኁ፡ ምስጋና ንእኡ ይኹን ኣሜን"።
ሓዲስ ቤተክርስቲያን ታቦተ ቅዱስ ሚካኤል ኣብ ከተማ ሳንፍራንሲስኮ ካሊፎርንያ ብዕለት 02/18/2017 ተኸፊቱ። ኣብቲ ዕለት አቦ ወንበር ሃገረ ስብከት ሊቀ ኅሩያን ቀሺ ሚካኤልን፡ ቆሞስ አባ ገብረሥላሴን ካብ ዝተፈላለያ ኣድባራት ዝመጽኡ ካህናት ኣቦታትን ውሉደ ክህነት ዲያቆናትን መንእሰያት ኣብያተ ትምህርቲ ሰንበትን ምእመናን ምእመናትን ኣብ ዝተረኽብሉ ብኽብ ዝበለ ክብሪ ተኸቢሩ። ካብ ንግሆ ሰዓት 3 ቅ.ቀ ጀሚሩ ብማህሌተ መላእክት ጀሚሩ ብቕዳሴ ተሰንዩ፡ ብዑደተ ታቦት እዩ ተዛዚሙ።
ተቐማጦ ከተማ ሳንፍራንሲስኮ ቅድሚ ናብዚ ደረጃ ምብጽሖም ናብ ደብረ ሰላም መድኃኔዓለም ኦክላንድ እንዳኸዱ ይግልገሉ ከምዝነበሩ ተገሊጹ። ብሰንኪ መጓዓዝያ ድማ ብዙሓት ቤተክርስቲያን ንምስላም ይሽገሩ ከምዝነብሩ ተሓቢሩ። ነዚ ሽግር ንምፍታሕ ድማ ብስም ቅዱስ ሚካኤል ማሕበር ብምጅማር ነዊሕ ከምዝተጓዕዙን፡ ኣብ ጉዕዝኦም ድማ ደብረ ሰላም መድኃኔዓለም ቤተክርስቲያን ካህናት እንዳለኣኸ ከምዘበራትዖም ተሓቢሩ። ድሕሪ ነዊሕ ጻዕሪ ድማ ህዝቢ ተኣኪቡ፡ ሃገረ ስብከት ውን ድልየቶምን መንፈሳዊ ቅንኣቶምን ርእዩ ምስ ላዕላዋይ ኣካል ናይ ቤተክርስቲያን ቅዱስ ሲኖዶስ ብምዝርራብ ፍቓድ ተዋሂቦም። በዚ መሰረት ድማ ብሕግን ስርዓትን ቅዱስ ሲኖዶስ ሃገረ ኤርትራ እዚ ቤተክርስቲያን ተኸፊቱ።
ከተማ ሳንፍራንሲስኮ ከምተን ኣብ ምዕራብ ሃገራት ዝረከባ ከተማታት ብናይ ዘመናውነት ኣተሓሳስባን ጊጉይ ኣካይዳን ዝተዋሕጠት ብምዃና ኣድላይነት ቤተክርስቲያን ኣዝዩ ዕዙዝ እዩ ኣብዚ ቦታ። ከምቲ " ቅዱስ ይቀድሶ ለመካን/ ቅዱስ ንቦታ ይቕድሶ " ዝብሎ ቅዱስ ቃል። እግዚአብሔር ኣምላኽና ውን ብታቦተ ቅዱስ ሚካኤል ዝተሰምየ ቤተክርስቲያኑ ጌሩ ንምእመናን ንኹሉን ክባርኽን ክቕድስን እዩ። ነዚ ዓቢይ መዓልቲ ኣመልኪቶም ምእመናን ሳንፍራንሲስኮ ኝሃገረ ስብከት ኮነ ኝቅዱስ ሲኖዶስ ነዚ ሰናይ ድየቶም ኣብ ግምት ኣእትዩ ታቦት ቀሪጹ ብምሃቡ ዝተሰምዖም ሓጎስ ወሰን ከምዘይብሉ ብወከልቲ ሰበኻ ጉባኤ ጌሮም ሓጎሶም ገሊጾም።
ኣብቲ ዝተዋህበ ናይ ዕለት ትምህርቲ " ኣምላኽ ሰማይ ኬቕንዓልና እዩ'ሞ ንሕና ባሮቱ ተንሲእና ኪንዓዪ ኢና" ቃል መበገሲ ጌሮም ሊቀ ኅሩያን ቀሺ ሚካኤል ቃል እግዚአብሔር ኣመሓላሊፎም። እዚ ጉዕዞ ተጀሚሩ እምበር ኣይተወድአን'ሞ ከምዚ ሎሚ ቤተክርስቲያን ክምስረት ተኣኪብና ዘሎና፡ ኣብ ዝሓጸረ ግዜ ድማ ታቦተ ቅዱስ ሚካኤል መሕደሪኡ ወኒኑ ቤተክርስቲያን ክንምርቕ ክንመጽእ ሰብ ምሉእ ተስፋ ኢና ብምባል፡ ቤተክርስቲያን ናይ ሓድነትን ፍቕርን ስለዝኾነት ህዝቢ ሳንፍራንሲስኮ ከምቀደሞም ብፍቕርን ሓልዮትን ክጓዓዙ ተማሕጺኖም። ኣብ መወዳእታ ኣብ ቤይ ኤርያ ዝርከባ ኣብያተ ክርስቲያናት ብዘለወን ዓቕሚ ክሕግዛኦም ምዃነን ቃል ኣትየን።
ሕግደፍ ሠራዊት ወይን ከኣ ናይ ኢሳያስ ሠራዊት ዝበሀል የለን፤አለም ናይ ኤርትራ ሠራዊት ጥራይ እያ ትፈልጥ ፤አተደናግሩ፤አታታሉ አለም የ ኤርትራ ሠራዊትን እንጂ የኢሳያስ ወይንም የሕግደፍ መንደፍ ሠራዊት የሚባል አታዉቅም፥፥የ ኤርትራ ሠራዊት፣ራሱን ምርጥ የሰዉ ዘር ብሎ የሚጠራዉ የአማራ ሠራዊት እና ከሁሉም ብሔር የተውጣጣ ለሆዱ ያደረ ትዉልድ ነዉ ወገኑን እየገደለ ያለዉ፤፤
በምናሌው ላይ "ዳገን" ወይም "ምሳ" ሲያዩ ትኩረት ይስጡ. ብዙ ሬስቶራንቶች ከ 6.5 ክሮነ (ከ 65 ክሮነ) እስከ እኩይ ቀን ድረስ የዕለት ተዕለት የዕለት ምግብ ዝርዝሮች ያቀርባሉ, ይህም ከ 80 እስከ 120 መካከል በየትኛውም ቦታ ይንሰራፋል. እነዚህ በሳምንቱ ቀናት (በተለይም ቅዳሜዎች ላይ ብቻ) ይገኛሉ. በጥቅሉ ህግ መሰረት የቦሆማን ሶዶድማ ከዝርጋሜሽ (ኦርሜልማም) ያነሰ ዋጋ አለው.
የምግብ ገበያዎች ከአካባቢያችን ጋር ሲደባለቁ ለመቆጠብ ጥሩ መንገድ ናቸው. የሶድማልም ሜምባትርፓርተን ከእነዚህ ውስጥ አንዱ ቢሆኑም ግን በኦስትሜልስ ሳሉሆል የምግብ ገበያ እጅግ በጣም አስደሳች የሆነ ተሞክሮ ይኖርዎታል. ቡቃያዎች, ሸሚዞች እና ዳቦዎች በካፌ እና ሳንድዊች ሱቆች የታሸገውን ቦታ ያጋራሉ.
እሁድ እዴል የለም, እናም የኦስቲማርመን ምግብ ገበያ ዝግ ነው. እንደ እድል ሆኖ, የመጋዘን መደብር የፑUB ታዋቂ ማረፊያ ጣፋጭ ካፌ በ 100 ክሮነ ውስጥ ሁሉንም እቃ ያቀርባል.
በፍጥነት የምግብ እደላዎችን ፈጽሞ ላለመጠቀም ጥረት አደርጋለሁ, ነገር ግን የማይመለከታቸው ነገሮች ሊደረጉ ይችላሉ. ጥሩ! አንድ ሙቅ የስዊድን ምግብ ከ 70 እደሮች በታች ሊኖርባቸው ከሚችሉባቸው ጥቂት ቦታዎች አንዱ ነው.
ሁሉም ሳይሳካ ሲቀር, እነዚያን ጉብታዎች በከተማው ውስጥ እንደቆሙ በአካባቢው ነዋሪዎች ዘንድ ተወዳጅ ናቸው. ስጦታዎች ከዋነኛው ወፍራም እስከ ትልልቅ ሽመላዎች ሊገቡ ይችላሉ.